text:
Bamwe mu b’igitsina gore cyangwa igitsina gabo bakunze kurangwa no gushuka abo bakundana cyangwa bashakanye bagamije kugenzura ibitekerezo byabo no kubigarurira.
Nyamara abahanga mu by’iyigamiryango bavuga ko imibanire y’abashakanye ikwiye kurangwa no kwizerana gusesuye kugirango urugo rugende neza.Ababavugako akenshi umuntu ugutwara muri ubu buryo aba atagukunze ahubwo yaragusanze ku zindi mpamvu zirimo imitungo,cyangwa ubuhingiro bw’igihe gito.
Gusa ku rundi ruhande ngo bishobora no guturuka ku guhararukwana kw’abashaknye kubera agahararo.Ariko ngo biranakwiye kuzirikana ko nta murongo uhuriweho mu isi ugenga imibanire kuko buri rugo rubaho ukwarwo kuko n’amateka y’abarugize aba adahuye.Uko biri kose ariko niba ubonye ibimenyetso birindwi bikurikira kuwo mwashakanye ushatse waba witegura gutandukana nawe kuko biba bica amarenga ko ahari urukundo urwango rugenda ruhataha
1. Niba akunze kugushyira mu ruhande rw’amakosa gusa
Bamwe mu bagore cyangwa abagabo usanga mu ngo bahora bereka abo bashakanye ko aribo bagowe(Jouer le/la vicime).Uzasanga niba habayeho gushyamirana yishyira mu ruhande rw’uwahohotewe akwereke ko ari wowe mugome.Kandi uko abikwinjizamo ugeraho ukabimenyera ku buryo n’aho yakosheje biba ngombwa ko usaba imbabazi.Mbese akwereka ko ntacyo ujya ukora kinoze,ko uhora mu makosa bigatuma n’icyo ukeka ko waba wakoze ukimubwira bityo akabona uko akuyobora.
2. Nta na rimwe ajya yishima
Uzasanga atajya yishimira icyo wamukorera cyose kabone n’ubwo wamanura ukwezi ntanyurwa abibonamo inenge mu gihe abakundana by’ukuri n’imyate y’uwo ukunda uyibonamo amaribori.Ahora abona ibyo ukora mu ruhande rubi gusa ku buryo nawe ubwe usanga ahorana umushiha n’ipfunnwe.
3. Ikibaye kibi kiba kiguturutseho
Niba ababaye ni wowe biturutseho kabone n’ubwo mwaba mutiriranwa agutura umujinya yakuye ahandi.Muhuye n’ibyago byo guhomba azakwegekaho amakosa kandi mwarigiye hamwe umushinga.
4. Ntimumarana n’isaha mudashyamiranye
Uzasanga iyo muri kumwe havuka amakimbirane waba udahari abandi bakakubwira ko aba yishimye.Bituma ahora ahimba impamvu zituma mubonana gake gashoboka.Urugero muri weekend ashaka impamvu zituma atirirwa mu rugo kuko aziko uhari.Nyamara umubwiye ko usohotse arishima ndetse akanabikorohereza.Ikibabaje ni uko niyo ugiye ugatinda atangira kukoherereza ubutumwa atakubaza niba waryohewe ahubwo akumenyesha ko watinze kandi nutaha ubiryozwa.
5.Ibyifuzo bye biza imbere y’ibyawe(egoisme exagere)
Uzasanga niba mubonye amafaranga azarwanira kuyacunga kandi mu nyungu ze ku buryo ashobora no kwibagirwa inyungu rusange z’urugo.Umuntu nk’uyu ntatinya gusesagura mu iraha rye bwite kandi mu rugo rukinga batanu.Azakubwira ko ipantalo ye(umugabo)cyangwa amavuta yisiga(umugore)aza mbere y’ibyo kurya byabatunga nk’umuryango.Kandi ibi niko byubahirizwa kuko uwo babana abyemera buhimyi atinya gukoma rutenderi yibwira ko amushimisha.
6. Arahindagurika mu bitekerezo
Uku guhuzagurika mu bitekerezo guturuka ku kuba aba arwanira kukwegekaho amakosa buri gihe bigatuma niba avuze ikintu cyakugira umwere yisubiraho agahindura imvugo ngo ukunde ukomeze kuba umunyacyaha.Urugero azakubwira ko kuba akivugana kenshi n’uwo bahoze bakundana atari uko akimukunda.Nyamara wamubwira ko ugiye guhamagara uwo mwahoze mukundana ku mpamvu zitari iz’ubuhehesi akakwamaganira kure akumvisha uburyo bidashoboka.
7. Agushyira hasi buri gihe
Uwo mwashakanye niba atajya akubona nk’igihangange ahubwo ahora akurebera mu ndorerwamo y’umunyantege nke uri mu mazi abira.Burya aba akugereranya n’uwo aha icyo cyubahiro ari nawe umuri mu mutima.Uwo mukundana ntarwanira kuguca amababa ngo unanirwe kuguruka ahubwo arwanira kuyaguha ngo mugurukane mu munezero.Uzasanga atanga ingero ku baturanyi ati ’ariko kuki utamera nka runaka ntubona ko akora ibi’???
Muvandimwe imibanire iratandukanye kandi irihariye.Ariko niba ubona byinshi muri ibi bimenyetso hagati yawe n’uwo mukundana cyangwa mwashakanye,menya ko wugarijwe no gutandukana nawe cyangwa kubaho nk’umucakara ubuzima bwabwe bwose.
Emery@Rwandapaparazzi.rw
81,390 total views, 50 views today


c: text/html

text:
Rusizi: Ingabo zahagurukiye ibibazo by’isuku nke n’imiturire idahwitse
Ingabo z’igihugu ziyemeje gufasha abaturage batuye habi n’abandi bafite ibibazo bijyanye n’isuku nke, muri iki gihe ziri mu gukora ibikorwa bigamije gufasha abaturage.
Akarere ka Rusizi kari mu kakunze kuza mu majwi yo kuba gafite abaturage batagira iby’ibanze birimo ubwiherero no gutura mu mazu mabi.
Perezida Kagame nawe yari aherutse no kwihanangiriza abayobozi bayobora uturere nk’utu twasigaye inyuma mu isuku.
Icyo kibazo kiri mu byahagurukije ingabo zatangiye ibikorwa by’iterambere mu baturage mu gihe cy’amezi atatu ari imbere. Ubuyobozi bw’aka karere na bwo bukaba bwemeza ko ibi bibazo bigiye gukemuka kuva ingabo zahigereye.
Mu Murenge wa Nzahaha ni ho ibi bikorwa byatangirijwe ku rwego rw’Akarere, aho abasirikare bagera ku 100, bafatanyije n’abaturage kubaka inzu esheshatu z’abaturage babaga mu nzu zimeze nka Nyakatsi.
Mukarukaka Yolitte, umwe mu baturage bubakiwe inzu, yavuze ko ingabo z’igihugu zahinduye isura abaturage babonagamo umusirikare.
Yagize ati “Kera twabonaga umusirikari ukwagwa ruhabo, none ubu twarabashyingiye. Njyewe maze gushyingira batatu, urahura n’umusirikare akakuganiriza akakubaza uko umeze.”
Mwerekande Richard we yungamo ati “Nari ndi munzu imeze nka Nyakatsi. Iyi nzu izatuma niteza imbere ndyama ngasinzira ngatekereza neza nkagira aho nigeza.”
Brigadier General Hodari Johnson Umuyobozi w’ingabo za brigade ya 408 zikorera mu turere twa Rusizi na Nyamasheke, yavuze ko ibyo bikorwa ari ugukomeza umubano ingabo zifitanye n’abaturage no gufatanya gukomeza kwiteza imbere.
Ati “Inyigisho tubona nk’intwaro ikomeye ni ukubana neza n’abaturage dushinzwe.Tubereyeho kurinda abaturage n’ibyabo.”
Umuyobozi w’Akarere ka Rusizi Halerimana Frederic yavuze ko ingabo ziri gukora zihuse, buryo asanga ibibazo bizaba byarangiranye na Gicurasi, noneho akarere kagasigara gahanganye n’ibisaba kwitonda.
Ingabo ziteganya kubaka ubwiherero 1926, ibiraro 387, inzu 437, zinakomeze kurwanywa indwara za kirabiranya na tsindika zibasira insina kuko kugeza ubu zimaze gutunganya hegitari zirindwi.
Dukurikire ukanda kuri Like
Ibitekerezo ( 1 )
umutima mwiza abasirikare dusanzwe tuzi kariwo ubaranga ahubwo nanjye ndabyifuza number zanjye ni0783519450
murakoze

robotstxt: allowed

filter: keep


text:
Oliver The Legend umwe mu bazamutse neza mu muziki wo kuramya no guhimbaza Imana, yabwiye Inyarwanda.com ko iyi ndirimbo ye nshya yayanditse agendeye ku buhamya yari ahawe n'umuntu w'inshuti ye (atatangaje izina) wabuze umubyeyi we muri Jenoside yakorewe abatutsi mu 1994, abura umubyeyi we ku munsi wa gatatu wa Jenoside yakorewe abatutsi, ni ukuvuga tariki 10 Mata 1994.
UMVA HANO 'KU MUNSI WA 3' INDIRIMBO YA OLIVIER THE LEGEND
Oliver The Legend ni umusore w'imyaka 21 y'amavuko. Kuri ubu ari gusoza amashuri yisumbuye, akaba yiga mu ishuri rya Groupe Scolaire Remera Protestant aho yiga LEG ni ukuvuga; Litterature, Economics & Geography akaba agiye mu mwaka wa Gatandatu. M Olivier asengera mu itorero New Life in Jesus Ministries. Mu kiganiro na Inyarwanda.com, Oliver The Legend yahamagariye urubyiruko kwibuka baniyubaka ndetse bagasigasira ibyagezweho. Yagize ati: "Kwibuka bigomba kuba umuco kandi tugasigarisa ibyagezweho kugira ngo dukomeze kwiteza imbere nk'abanyarwanda."
Manzi Olivier uzwi nka Oliver The Legend mu muziki
Iyi ndirimbo 'Ku munsi wa 3' ya Oliver The Legend yanditswe na Issa Karinijabo. Ni indirimbo yumvikanamo aya magambo: "Amfurebye neza ampisha mu rwina dore nitangiriye Itama ubwoba ni bwinshi nditsa imitima. Ndumva imirindi y'ikivunge cy'abashushubikana mama ntibandora ariko we arambona arancira amarenga ngo nshinyirize batanca iryera. Hari ku munsi wa gatatu nzahora nibuka.
Mbigenze nte Mana y'i Rwanda mbese wagiye hehe ko nugarijwe, baragenza ubugingo bwanjye ngo baburangize wagiye hehe?. Ba baturanyi na ba bavandimwe, Ese Mana nzongera kubabona rwa rugwiro rwabatembaga ni urunigi ruzampora mu ijosi. Hari ku munsi wa gatatu nzahora nibuka. Mbigenze nte Mana y'i Rwanda mbese wagiye hehe ko nugarijwe baragenza ubugingo bwanjye ngo baburangize wagiye hehe?"
UMVA HANO 'KU MUNSI WA 3' INDIRIMBO YA OLIVIER THE LEGEND


text:
Monday, December 1, 2014
DORE INKUMI ICUMI NYARWANDA ZO MURI IYI KIGALI ZIRYOHEYE AMASO KANDI NTIZIBIHIRE NAMABYA
BY RWABUJINDIRI
Kigali yacu rero uretse utubazo twaubukene twugarije muri besnhi mu Rubyiruko kuberako ntakazi bagira haribyinshi bituneza. Iyo wabonye ifaranga ryawe muri weekend wigira kumuharuro maze ukareba uburyo abana beza bakunyuraho batigisa ibuno. Kubatarifite bafite inseko ishyashyagirana ibyo byose bikadusubizamo akanyamuneza. Kuriki Cyumweru twabashije kubategurira zimwe munkumi icumi zojuje byose abasore balimo gushaka muruno mugi wa Kigali ndetse no mu Rwanda hose. Aba bakobwa nibato, beza baryoheye amaso n'amabya. Ngaho irebere nawe.
Uyu mukobwa numwe mubanyamideli hano mu Rwanda akaba azwi cyane kukazina ka GRETTA. Iyo umurebye guhera kumutwe ugageza kukirenge. Wareba mumaso he uburyo atoshye yujuje itoto maze ukamanuka gato kubibero bye. Nkumusore waribonye watanga icyo ufite cyose byaba nangombwa ukikopesha kugirango umumarane isaha. iyakurebye namaso ye mundoro yangwino unsange uracanganyikirwa ukagira ngo wasomye kucyotsi.Inkumi nkiyi ntukayitanahe iwawe utazi neza ko hariburamuke umuvumbi. Kuko burya araye bwacya agataha uba ucukanywe rwose!!!!
Aka kana kuje ubuntu nagasusuruko ko bakita KENDRA. Nawe irebere utashye nyuma yakazi ukagasanga iwawe kagutegerezanije urugwiro maze kakaguhamagara kati Chouchou. Sugushushutwa umubiri ugafatwa namashanyarazi umutima ugatangira gusimba no hasi bigatangira bikigaragambya biri muri Nsabira Nsabira. Akana nkaka kagirwa no kwiyongeza. Nugatahana iwawe rwose uzabe wizeye ko ejo hari Konji kugirango kazamare iminsi iwawe kagususurutsa.
Aka kana twakwita the Lady in Red amaso yako ntagushidikanya ko gafite irya ndoro ya let's go to bed. Kakurebana ituze kandi kakagira Izina nkirya Biblia bagakunda kukita BEDORAH. Aka nkaka gafuto ubushyuhe bwinshi ntukagatware muri club kumunsi wagateguriye kukavuza impanda. Ahubwo ugatware gahoro gahoro ukajyane iwawe kandi nukageza imuhire ugacurangire zimwe zituje zingwatiramubiri. Nikumva uko igituza cyawe gitera bwangu kazagufata kakugundire gahamagara kati Cheriiiii. Karyoshye cyane murukerera.
Niba ugirango ndakubeshya uzabaze NADETTE indoro ye ntaho iguhishye kandi iyakurebye uraremba. Ntibigutwara umwanya ngo wibaze niba ufashwe na malaria imwe yigikatu maze iyo kakwegereye utangira kubira icyuya nkaho waraye inkera. Ntakindi burya kibigutera atarindoro ireshya nkiyumwana NADETTE. Umukobwa nkuyu nushaka kumutangaho umuganda ntukazimye amatara kuko ushaka kureba uko amaso yakko arerembuka nukajyana mwijoro ryakarindwi.
Mbega ijoro ryaba rite rihire aka kana katagutashye mugituza. Karebana ituze rutuma Imana yirirwa ahandi igataha i Rwanda. Ngaho nawe irebe maze ngaho coora iyi foto ubwo kaza kugitanda kagusanganira kakubwira kati cheri songa kidogo. Gasusurutse neza nkigitondo cya Lundi amaso yako arareshya kurusha itangazamakuru kandi ijwi ryako riraryohereye kurusha ubuki bwo mumpeshyi. Ese niki cyakuryoherereza kurusha aka kana kakubwiye kati iri joro ndarara iwawe.
Genda rwanda Imana yakwimye ibindi byose maze ikwihezagirira ninkumi zinyamuranga
Subscribe to: Post Comments (Atom)


text:
Ikinyamakuru Science et Vie kivuga ko abantu bakora imyitozo ngororamubiri cyangwa bakenera imbaraga nyinshi mu kazi kabo ka buri munsi byaba byiza bagiye bafata amakaroni kuri buri funguro bafashe. Ibi ngo ni ingirakamaro haba ku basanzwe bakora sport cyangwa abatangiye kuyikora vuba.
Kugira ngo umubiri w’umuntu ukora sport uzabasha gukora neza kandi igihe kirekire ngo ni ingenzi ko arya amakaroni mi minsi ibanziriza igihe cyo gukora sport nyirizina.
Ibi bituma umubiri ubika ingufu zihagije zizawufasha mu gihe uzaba ubikeneye.
Buri munsi umubiri wacu ufata ibyo twariye bitera imbaraga(glucides) ukabibika. Ububiko bwabyo babwita glycogènes ari nabwo buzitabazwa igihe umubiri uzaba ukeneye imbaraga mu gihe cy’imyitozo.
Umuntu uteganya kuzakora imyitozo ngororamubiri mu gihe kirekire ngo byaba byiza ariye ibinyampeke, n’ibinyamafufu kenshi mu gihe kibanziriza icyo azakoreraho iyo myitozo.
Mu byo agomba kwibandamo harimo amakaroni, umuceri, umutsima w’ibigore, ibirayi, ibijumba n’ibindi.
Amakaroni ngo atuma imikaya(muscles) ibika isukari ihagije izayifasha mu kazi igihe cy’imyitozo kigeze.
Ibi bigirira akamaro abakora sports zitandukanye harimo abakina umupira w’amaguru, Handball, Basket, Volley ndetse na Rugby.
Nyuma yo gufata ifunguro ririmo amakaroni menshi, imboga, n’imbuto nka pomme n’imineke, abahanga bo muri Science et Vie basaba aba ‘sportif’ gutangira sport nyuma y’amasaha abiri.
Jean Pierre NIZEYIMANA
UMUSEKE.RW


text:
Bishop Rugagi Innocent uyobora itorero Abacunguwe (Redeemed Gospel Church) wamenyekanye cyane mu gukora ibitangaza bihambaye mu masengesho abera mu itorero rye, yikomye bikomeye umuhanzi Bahati wahoze mu itsinda Just Family wamushinje ko yamwambuye amadorali 300.
Ibi Bishop Rugagi yabigarutseho kuri uyuu wa Gatandatu tariki ya 11 Ugushyingo 2017 ubwo yagiranaga ikiganiro kirambuye n’abanyamakuru, ku bijyanye n’umushinga we wa Televiziyo yiswe TV 7 yashinzwe ku bufatanye n’itorero rye.
Mu minsi ishize nibwo hakwirakwiye inkuru yatangajwe na Bahati ivuga ko hari umuntu wari umufitiye amadorali 300 y’Amerika,mu kuyamwishyura ayaha Bishop Rugagi ngo azayamushyikirize, ariko ngo kugeza uyu munsi ntabwo arahabwa ayo mafaranga ye nyamara ngo hashize imyaka itari mike. Bahati akaba ashinja Bishop Rugagi kumwambura nkana kuko atabuze ayo mafaranga angana n’amadorali atagera no ku bihumbi Magana atatu.
Bishop Rugagi ubwo yaganiraga n’abanyamakuru yasobanuye byinshi kuri iki kibazo agaragaza ko icyabayeho ari ukutumvikana kwabaye hagati y’itorero na Bahati wari usigaye arisengeramo nyuma y’uko bari bamaze gutahura ingeso ze zitari nziza bakamuhagarika.
Yagize ati “ Namenye ko hari ukuntu Bahati na fiance we babayeho mu buzima butari ubwa gikirisiutu, umukobwa ajya agenda bakararana bakamarana iminsi. Narabahamagaye ndababwira nti izo ngeso ntabwo ari iza gikirisitu. Yewe na mukuru w’uwo mukobwa yaraje ansaba ko mu muryango wabo badashaka Bahati nk’umukwe wabo. Nyuma naje kubahagarika ndetse n’ubukwe bwabo turabuhagarika.”
Rugagi yakomeje avuga ko ibyo Bahati yakoze ari ugushaka gupfukirana igisebo yari yagize ubwo hatahurwaga ingeso ze maze agahagarikwa mu itorero ndetse n’ubukwe bwe bugahagarikwa cyane ko ngo izo ngeso mbi ze zatahuwe ari hafi yo gusezerana n’umu fiancé we imbere y’Imana.
Yagize ati “ Hari igihe umuntu ashaka kwitwikira icyaha kugira ngo hanze abantu batamumenya, akagenda avuga ngo impamvu navuye muri Reedemed church burya ni uko Banyambuye n’ibindi kugira ngo akomeze asigasire isura ye. Intera iri hagati yanjye na Bahati ntiyanyemerera kuba namwambura n’ubwo nta n’undi nabikora.”
Bishop Rugagi yavuze ukuntu yatangajwe no kumva ko Bahati yamushinje ubwambuzi kandi yaramufashije cyane kugeza n’ubwo yamuguriraga imyenda ndetse ngo yanamufashije bikomeye kubona amafaranga y’ubukwe.
Yagize ati “Bahati yansabye ubufasha bwo gukora Launch y’indirimbo ze kugira ngo abone amafarango yo gukora ubukwe, mugira inama, mugurira imyenda, mukorera byose kuko yari yarambwiye ko umuryango wamuvuyeho. Muri Launch naramwitangishirije yewe ninjye wabanje nkora mu mufuka nshyira ibihumbi 270 cash mu giseke nshishikariza n’abandi kwikoramo kugira ngo bamufashe.”
Rugagi yavuze ko hagati ye na Bahati harimo intera nini cyane ku buryo atakiyandavuza amuriganya udufaranga twe cyane ko ngo mu mibereho ye amafaranga atari mu bintu byamugusha cyangwa ngo bimuteranye na rubanda.
Ati “ Bahati!! Hari abavuze ngo ni amadorali 200 abandi ngo ni 300, ubu se koko amadorali 200 yamarira iki? Byibura iyo akivuga amadorali ibihumbi mirongo itatu agaragaza ko namutwaye akayabo. Bahati, Bahati maskini wafasha akavuga ngo namuriye amadorali Magana abiri? Amadorali 200!! Ibi nibyo byerekana umuntu ufite imyumvire iri hasi cyane.”
Bishop Rugagi mu kiganiro n’abanyamakuru
Posted by Alex Masha kuri Rwandapaparazzi.rw/
35,940 total views, 50 views today


text:
Ndoli wiswe Ruganzu wa kabiri amaze kwima ingoma, yari umuhungu wa Ndahiro II Cyamatare waguye ku rugamba yarwanaga na Nsibura umwami w’Ubushi n’Ubuhavu wari warigaruriye igice kinini cy’u Rwanda. Cyamatare kandi ingoma ye yaranzwe n’amakimbirane hagati ye na benewabo banze kumuyoboka, muri bo Juru akaba ariwe wari ku isonga. Icyo gihe nibwo ingoma ngabe yitwaga Rwoga yigaruriwe na Nsibura kandi ariyo yari ikirango gikomeye cy’ubwami bw’u Rwanda.
Rwoga iyi yasimbuwe n’ingoma ngabe Kalinga. Ku butegetsi bwa Ndahiro Cyamatare, igihugu cyari cyaracitsemo ibice ku buryo kugisubiranya byari ingorabahizi. Abavandimwe be banze kumwemera nk’umwami ufite ubudahangarwa ahubwo bakavuga ko hakwiriye gutegeka murumuna we witwaga Bamara, ibi byatumye igihugu gikomeza gucikamo ibice. Hari abahanga mu mateka y’u Rwanda bavuga ko hari hagiye kuvuka ibihugu bibiri byitwa u Rwanda bitewe n’amacakubiri yari mu muryango wa Cyami.
Cyamatare amaze kubona ko ibitero by’Abahavu n’Abashiru byari buzahitane umuhungu we wari warerejwe kuzima ingoma, yigiriye inama yo kumuhungisha amujyana i Karagwe k’Abahinda (hakurya y’uruzi rw’Akagera) kwa Nyirasenge witwa Nyabunyana. Nuko hashira igihe.
Amaze kubatsinda, yakomereje ibitero bye ku bahinza ( abami bato bato bategekaga ubwami bwari buturanye n’u Rwanda) yigarurira ubwami bwabo. Bamwe bavuga ko Ndoli ariwe watumye ubutegetsi bw’ingoma nyiginya buzuka kuko bwari bwaraguye mu manga kubera amakimbirane hagati ya Cyamatare na benewabo ndetse n’ibitero bya Nsibura.
Ruganzu II Ndoli yatsinze Nsibura, atsinda n’ubundi bwami bwose bwari mu Majyaruguru y’ibirunga, Ubugoyi, n’utuce twose twavaga kuri Kivu kugeza kuri Rusizi.
Ruganzu niwe watsinze umuhinzakazi Nyagakecuru wo mu Bisi bya Huye, yirukanye ingabo zari hagati mu Rwanda zitwaga Abanyabyinshi, atera n’Ubunyabungo.Yarambutse arwana n’Abashi abambura ikirwa cya Ijwi. Ruganzu yaje gupfa ubwo yarimo arwanya abandi bari imbere mu gihugu barigometse ku bwami bwe baranze kumuyoboka. Ubwo we n’ingabo ze zitwaga Ibisumizi bari batashye, baguye mu gico cy’abanzi bamurasa mu jisho, aza kugwa mu nzira ubwo ibisumizi byageregezaga kumutahana ngo avurwe.
Izi ngabo zari zifite umugaba wazo w’intwari witwaga Muvunyi, Se yitwaga Karema warwaniriye Cyamatare biratinda. Muvunyi uyu akaba inshuti kandi indwanyi ikomeye ya Ruganzu bahoraga bahigana ubutwari, Padiri Alexis Kagame mu gitabo cye: Les Milices du Rwanda precolonial ku ipaji ya 93, cyasohotse muri 1962 yanditse ko mu mateka y’u Rwanda nta ngabo zigeze zigera ikirenge mu cy’Ibisumizi bya Ruganzu kuko byamufashije kuzanzamura igihugu cyari cyarazahajwe n’abanzi b’Ingoma Nyiginya kandi mu gihe gito.
Ruganzu bamutsinze ahitwaga Rusenyi hagati na hagati ya Kivu na Nduga( mu bumenyi bw’isi bujyanye n’amateka, ibice bya kera biba bitandukanye n’iby’ubu, kuko amazina n’ubuso byahindutse uko amateka yahise andi agataha.
Uko Ruganzu yigaruriraga uduce niko yahasigaga abatware basigaraga bamutegekera, bakamugezaho uko ibikorwa bikorwa nawe agafata ibyemezo.Aba batware bahaga umwami ikoro (imisoro y’ubu) kuko ariwe wabaga ari hejuru yabo .Umwanditsi Jean Nepomuscene Nkurikiyimfura wanditse igitabo kirambuye ku kamaro k’inka mu mibanire y’Abanyarwanda ( Le gros batail et la societe Rwandaise, Evolution historique de XII -XVII siecles a 1958 ku ipaji ya 76) yanditse ko ubutegetsi bwa Ruganzu bwatumye u Rwanda rutera imbere mu bukungu bushingiye ku bworozi n’ubuhahirane hagati yabo n’aborozi.
Kuri we ubworozi bw’inka, bwatumye u Rwanda rubasha kwigarurira utundi duce. Ubutegetsi bwa Ruganzu bwari bubangikanye n’ubw’utundi duce twari dusanzwe dufite abahinzi badutegekaga ariko twarigaruriwe na Ndoli mu bitero bye.Buhoro buhoro biriya bice byagiye bifata umuco w’u Rwanda ndetse batangira no gukora imirimo y’ubukungu harimo n’ubworozi bw’inka nk’uko Abanyiginya b’i Rwanda baroraga.
Uduce twarimo abahinzi two twakomeje gukomera ku bikorwa byabo byo guhinga ariko bagasangira n’abarozi ibyavaga ku mirimo bakoraga ku mpande zombi.
Aya ni amwe mu mateka macye y’umwami Ruganzu II Ndoli. Bamwe bavuga ko mu bitero yateye, yakoreshaga ubwenge bwinshi mu gutata abanzi be kandi nawe ubwe yajyanaga n’ingabo ku rugamba. Kubera ko yapfuye ntawe aganiriye nawe ngo amubwire amabanga y’icyo yakoze ngo abohoze u Rwanda, hari abavuga ko Ruganzu yabaye igicucu ariko nta gitabo cyangwa umwanditsi uhamya iby’uko Ruganzu yanze gutanga ubwenge ku banyarwanda. Uretse kuba byaragiye bihererekanywa mu mvugo.Yapfuye bitunguranye aguye mu gico cy’ababisha bamurashe umwambi mu jisho bikamuviramo urupfu.
Emery@Rwandapaparazzi.rw
67,950 total views, 100 views today


text:
Abakozi ba Sena biyemeje kubaka Sena ifite Intego imwe kandi itahiriza umugozi umwe
Kuri iki cyumweru taliki ya 8 Mutarama 2012, mu Karere ka Musanze abakozi ba Sena basoje umwiherero bari bamazemo iminsi itatu, aho biyemeje guhuriza hamwe kugira ngo barusheho guteza imbere urwego bakorera. Hagendewe More...
Nyamasheke: Akazi gasanzwe abagize njyanama bakora ntaho gahurira n’inshingano zabo
Umuyobozi wungiririje w’inama njyanama y’akarere ka Nyamasheke akaba n’umuyobozi w’ishuri EAV Ntendezi, Ndashimye Leonce, yemeza ko kuba abagize inama njyanama y’akarere bakora More...
U Rwanda rurerekana uburyo Afurika yakwihitiramo inzira y’iterambere – Tony Blair
Tony Blair aremeza ko kongera ireme ry’ubushobozi bwa gahunda zigamije guteza imbere igihugu, aribyo byagifasha kugera ku ntego z’ikinyagihumbi. Mu gitobo cya tariki 09/12/2011, Tony Blair yari umushyitsi More...
Abayobozi b’inzego z’ibanze barasabwa gukorana mu gukemera ibibazo bahura nabyo
Umuyobozi w’Ishyirahamwe ry’Abayobozi b’Inzego z’ibanze mu Rwanda (RALGA), Justus Kangwage, aravuga ko kwisuzuma mu bikorwa ndetse no gukorana ku bayobozi b’inzego z’ibanze More...
Ibihugu bigifite impunzi z’Abanyarwanda birasabwa kuzishishikariza gutaha
Ikirango cya UNHCR Mu nama yabereye i Jeneve mu Busuwisi kuwa 9 Ukuboza 2011, yasabye ibihugu bigifite impuzi z’Abanyarwanda kurushaho gushyira imbaraga ku gushishikariza gutaha ku bushake. Iyi nama yateguwe More...


text:
News Details
Category: News
NYUMA YO GUKORA UBUKANGURAMBA ABANA BAFITE UBUMUGA BAGERA KURI 254 BASUBIYE MU ISHURI 2017
Ubushakashatsi bwakorewe mu turere 3 aho muri Gisagara hagarageye abana 203 bafite ubumuga bavuye mu ishuri, mu karere ka Ngoma hagaragara abana 254, naho mu karere ka Rulindo basanze hari abana 153. Ubu bushakashatsi bwakorewe ku bana bari hagati y’imyaka 6-12.Ku bufatanye na Minisiteri y’uburezi, Komisiyo y’igihugu irasaba abana bose bafite ubumuga kwiyandikisha kugirango bazafashwe ibishoboka byose ngo bitabire ishuri. Abanyeshuri basubiye mu ishuri mu mwaka wa 2017 ni 253 nyuma yo gukangurirwa gusubira mu ishuri. Raporo yashyizwe ahagaragara n’Umujyanama muri NCPD uturuka mu gihugu cy’ubuyapani Takashi Shimizu, mu bushakashatsi yakoreye mu turere 3 tw’u Rwanda kubufatanye na NCPD, yemeza neza ko abana bafite ubumuga bagiye bava cyangwa bagata amashuri ahanini kuko hari amashuri amwe namwe yahezaga abo abana bafite ubumuga, kuba abana bakora urugendo rurerure bava cyangwa bajya ku ishuri, kuba nta bwiherero bugenewe abana bafite ubumuga n’ibindi. Ubu bushakashatsi bwakoze bukubiye mu gitabo cy’amapaji 20 kigaragaza neza impamvu bamwe mu bana bafite ubumuga batitabira kwiga. Ubwo yasozaga iyi nama Honarable RUSIHA Gaston uhagarariye Abafite Ubumuga mu Nteko Ishingamategeko y’u Rwanda yavuze nk’uko Itegeko Nshinga rya Repubulika y’u Rwanda ribiteganya, Leta yiteguye gufasha Abafite ubumuga bose kujya mu ishuri kuko buri munyarwanda wese agomba kwiga. Urugendo rurerure ndetse n’imisozi mirermire,kuba nta barimu bafite ubushobozi bwo kwigisha abafite ubumuga, ibikoresho bikeya byo gufasha abana bafite ubumuga, amashuri aheza abana bafite ubumuga nibyo bibazo byagaragaye ku isonga mu bituma abana bafite ubumuga bata ishuri cyangwa ntibanaryitabire. Ibi ni ibyavuye mu bushakashatsi bwakozwe n’Inama y’Igihugu y’Abantu bafite ubumuga mu Rwanda, mu turere 3 aritwo Ngoma ,Gisagara na Rulindo. Ubwo yashyiraga ahagaragara ibyavuye muri ubu bushakashatsi Umunyamabanga Nshingwabikorwa wa NCPD Bwana Ndayisaba Emmanuel yavuze ko Igihugu cy’u Rwanda cyifuza ko buri Munyarwanda wese ajya mu ishuri kuko uburezi ari inkingi ya mwamba mu iterambere ry’Abanyarwanda. Nubwo bimeze gutya ariko byaje kugaragara ko hari bamwe mu banyarwanda bari bagihezwa cg ntibitabire kwiga. Ubushakashatsi bwakozwe n’Inama y’Igihugu y’Abantu bafite Ubumuga bugaragaza ko Abantu bafite Ubumuga bagiye bata cyangwa bakava mu ishuri kubera impamvu zitandukanye nk’uko bitangazwa.


text:
Abagore benshi kimwe n’abakobwa ntabwo bazi amagambo bakoresha kugira ngo umugabo agubwe neza maze abakorere ibyo bifuza. Aha hari uburyo butanu wakoresha:
1. Mubwire uti: “ndagukunda mukundwa” cyangwa se umwite akandi kazina kuje rukundo
Si ngombwa ko ukoresha iyi nteruro gusa, ushobora no gushaka akandi keza kamushimisha cyangwa se ugahina izina rye mu buryo buryoshye . Ibi ngo biramushimisha cyane kuko niba utajya ubwira umugabo wawe cyangwa se umuhungu mukundana ko umukunda ngo uba urimo kwishyiriraho inzitizi z’uko atazapfa kukugirira impuhwe no gutuma hajyamo ikintu gisa naho kibatandukanya. Ibi kandi bituma akujya kure mu mutima no mu byiyumvo bizatuma atazagukorera ibyo wifuza.
2 . Niba wakoze ikosa geregeza guca bugufi usabe imbabazi
Bwira umugabo wawe uti ‘mbabarira’ mu gihe wumva umutima wawe ugushinja ikosa kuko atari byiza kwihagararaho kandi wakosheje. Ibi nubikora uzatangira kubona uburakari bugenda bumushiramo bityo nawe uramutse ugize icyo umusaba yahita akiguha vuba na bwangu kuko mu mutima we haba hera.
3. Jya ubwira umugabo wawe ko ari mwiza
Birashoboka ko umugabo wawe atari mwiza ku isura cyangwa se ari na mwiza kandi nawe abizi. Niba atari mwiza ku isura ibyo ari byo byose afite izindi ngingo nziza; jya umubwira uti “nshuti yanjye ufite ibirenge byiza cyangwa se ureba neza” niba koko areba neza. Ibyo bizamushimisha cyane abone ko umubona ukishima.
Niba ari mwiza kandi akaba anabizi si ngombwa ko abandi bazajya bakubwira ko ufite umugabo mwiza cyangwa bakanabimwibwirira nyamara wowe utajya ubyatura ngo ube wabivuga. Mubwire ko ari mwiza bizatuma agubwa neza muri we yumve ko ujya ugira igihe cyo kumumamaho akajisho.
4. Niba mwirirwanye mu rugo mubaze uti “ urifuza kurya iki ngo nkigutunganyirize”
Ibi ngo bigereranwa n’indiririmbo nziza umugabo akunda kumva. Burya ngo abagabo ntibavuna, ibintu bito bito birabanyura , Burya abagabo baba bifuza ko abagore babo cyangwa abakobwa b’inshuti zabo babategurira ifunguro mu gihe birirwanye mu rugo kandi bashonje; niyo mpamvu uzumva abantu bavuga ngo umugabo yumva bitewe n’ikiri mu nda ye. Numara rero kumutunganyiriza ifunguro ukanamugaburira nta kintu uzamusaba ngo akikwime.
5. Jya umubwira ko ariwe mugabo uzi gukunda mubo mwamenyanye bose
Buri mugabo wese ngo akunda kumva ko ari umuntu udasanzwe kandi ko yihariye; niyo mpamvu nawe ugomba kujya umubwira ko ari umuntu udasanzwe mu buzima bwawe. Ibi bizatuma yumva ko ashoboye kandi ko agushimisha; maze ahite agukorera icyo wari waramusabye mu rwego rwo gukomeza kukongerera umunezero.
Uburyo bwo Gutuma Umugabo Aguha Ibyo Wifuza
Abagore benshi kimwe n’abakobwa ntabwo bazi amagambo bakoresha kugira ngo umugabo agubwe neza maze abakorere ibyo bifuza. Aha hari uburyo butanu wakoresha:


text:
Abana biga ikiburamwaka mbere y’uko batangira amashuri abanza bagakomereza mu yisumbuye ndetse n’amakuru, ngo baba bagira ubuzima bwiza kuva ku myaka 25, nk’uko bitanganzwa n’abashakashatsi bo muri Kaminuza ya Minnesota.Steven Reinberg, umunyamakuru w’ikinyamakuru Healthday dukesha iyi nkuru, aratangaza ko abana biga amashuri y’ikiburamwaka mbere y’andi mashuri, bunguka byinshi kurusha abahita batangira amashuri abanza, nko kubona uburezi n’uburere bufite ireme, kunguka ubumenyi ku bijyanye n’imivugirwe y’indimi ndetse n’ubundi bumenyi n’ikoranabuhanga biciriritse byose bibabera impamba ikomeye bitwaza batangiye amashuri abanza, kumenya kubana n’abantu bakiri bato no kumenya ububi bw’ibiyobyabwenge amazi atararenga inkombe. Ibyo ngo bikaba byatuma banakura batarangwaho ingeso mbi, ibyaha n’ubukozi bw’ibibi binyuranye.
Arthur J.Reynolds, Umushakashatsi ku burere n’imikurire by’abana akaba n’umwarimu muri kaminuza igamije iterambere ry’umwana(A University’s Institute of Child Development), ngo asanga byari kuba byaragize akamaro kanini ku burezi bw’abana, iyo ubu bushakashatsi buza kuba bwarashyizwe ahagaragara hakiri kare. Ibyo kandi akaba abyongeraho ko ngo abona binafasha abana bakomoka mu miryango ikennye, kuko bibatera kumenyerana n’abana b’ingeri zose, ndetse akenshi bakunguka ubwenge cyangwa bakarusha abitwa ko bava mu miryango idafite ibibazo.
Ku bw’aba bashakashatsi, ngo ni ngombwa ko abana batangizwa ikiburamwaka mbere yo gutangira amashuri abanza, kuko ari ryo pfundo ry’uburezi.


text:
Umuyobozi wa Transparency International Rwanda, Ingabire Marie Immaculée, yavuze ko ibyavuzwe n’Umuvugabutumwa Niyibikora Nicolas kuri Radio Amazing Grace asebya abagore, byamwibukije ibyavugirwaga kuri RTLM ifatwa nk’iyagize uruhare rukomeye mu gucengeza amatwara ya Jenoside yakorewe Abatutsi mu 1994.
Umuvugabutumwa Niyibikora aherutse kuvugira kuri Radio Amazing Grace muri Mutarama 2018, yumvikana agaragaza ko nta cyiza cy’umugore.
Yagize ati “Ikibazo abagore bafite uyu munsi ni uko babaye indaya, reka rero nze mbabwire umugore uko agaragara imbere y’Imana. Icya mbere afitanye ikibazo n’Imana […] Isi ya mbere ijya kurimbuka abagore babigizemo uruhare. Icyiza cy’umugore ni iki? Wakivana he? Aburahamu ananirwa guhamya Imana mu Misiri, uwamugiriye inama yo kwicecekera si umugore? Wicare uzi ngo Imana ifitanye ikibazo n’umugore ndetse n’amatorero.”
Yakomeje agira ati “Aburahamu ajya kwisohoreza amasezerano uwamugiriye inama ngo anyuranye na gahunda y’Uwiteka si umugore? Umugore mwebwe muramwitiranya. Umugore ni mubi noneho mbivuge. Umugore ni mubi adindiza gahunda z’Uwiteka […] wagiye wumva neza ububi bw’umugore.”
Uyu muvugabutumwa yahagurukiwe aramaganwa mu Kiganiro n’abanyamakuru cyateguwe n’Impuzamiryango iharanira uburenganzira bw’abagore, Pro-Femme Twese Hamwe.
Ingabire yavuze ko ibyo Niyibikora yavuze byuzuyemo ivangura ndetse birema amacakubiri mu Banyarwanda.
Yagize ati “ Njyewe numva ririya jwi, ikibazo yanteye gikomeye ni uko byanshubije mu mateka, byanyibukije neza neza RTLM najyaga numva ivuga ariya magambo, ihamagarira abanyarwanda kwanga abandi banyarwanda, ibereka ububi bwabo, ibereka ko ari inzoka, ko atari abantu, jenoside ibaye ibyo mwarabibonye.”
Yavuze ko ibikorwa yakoze bigaragaza ivangura, kuko ngo n’iyo ataza kuvuga abagore wenda akavuga n’abagabo cyangwa abana byari kuba ari ivangura. Ati “ Biriya njyewe nabyise imvugo y’urwango ihamagarira abanyarwanda kwanga abandi.”
Umuyobozi wa Pro-Femmes Twese Hamwe, Jeanne D’Arc Kanakuze, yavuze ko umuryango ayoboye wamaganye ibyavuzwe n’uwo mugabo, ngo kuko bisebya umugore ndetse bikamugayisha mu buryo bw’indengakamere.
Yagize ati “ Twamaganye uwiyita umukozi w’Imana, umuvugabutumwa wasohoye icyigisho apfobya umugore w’i Rwanda, apfobya umugore w’isi, avuga ko umugore ari mubi, avuga ko umubyeyi ari mubi, wavuze amagambo umuntu usanzwe atatinyuka kuvuga nkanswe uwiyita umukozi w’Imana, twebwe rero nko mu nshingano zacu twaravuze tuti ‘ibi ntabwo twabiceceka.’”
Yasabye ko Radio Amazing Grace yamuhaye umwanya isaba imbabazi ndetse n’inzego ziyobora itangazamakuru mu Rwanda zikagira icyo zikora.
Yanasabye ko Niyibikora yakurikiranwa hakurikijwe ibiteganywa n’Itegeko Nshinga rya Repubulika y’u Rwanda ku birebana n’ivangura.
Hagati aho n’Itorero ry’Abadiventisiti b’Umunsi wa Karindwi mu Rwanda uwo muvugabutumwa yavugaga ko akomokamo, ryitandukanyije na we rivuga ko atari umuyoboke waryo.
Kugeza ubu abantu batandukanye batangiye kwandika bagaragaza ko bitandukanyije na Niyibikora.
Abitabiriye ikiganiro n'abanyamakuru
Umuyobozi wa Pro- Femmes Twese Hamwe, Jeanne d'Arc Kanakuze, yavuze ko umuryango ayoboye wamaganye ibyavuzwe na Niyibikora, ngo kuko bisebya umugore ndetse bikamugayisha mu buryo bw’indengakamere
Umuyobozi wa Transparency International Rwanda, Ingabire Marie Immaculée
Umuyobozi w'Abakobwa b'Aba-guide mu Rwanda, Pascaline Umulisa


text:
Huye: Abanyamabanga nshingwabikorwa b’utugari bagiye mu itorero
Abanyamabanga nshingwabikorwa b’Utugari two mu Karere ka Huye, Gisagara, Nyamagabe na Nyaruguru, tariki ya 11 Gicurasi,2012 mu masaa sita, bahagurutse imbere y’inzu mberabyombi y’Akarere ka Huye berekeza mu Itorero bazakorera i Nkumba ho mu Karere ka Burera.
Na morari nyinshi, aba banyamabanga nshingwabikorwa biteze byinshi kuri iri torero bazamaramo iminsi cumi n’itatu. Muhire Vincent, Umunyamabanga nshingwabikorwa w’Akagari ka Baziro ko mu Karere ka Gisagara yagize ati: « Iri torero tugiyemo nditezeho byinshi. Amasomo tuzahigira azatuma menya kurushaho gahunda za Leta, bityo nzarusheho kunoza akazi kanjye. Ndizera ko rizanamfasha kumenya amateka y’itorero ndetse n’umuco w’Abanyarwanda kurushaho. »
Uwambajimana Vestine na we wo mu Karere ka Gisagara, akaba ayobora Akagari ka Nyamisagara, na we yiteze ko itorero rizamufasha kwiyungura ubumenyi mu bijyanye n’akazi akora. By’akarusho ariko, yizeye ko rizatuma arushaho kumenyana n’abandi akanabasha kungurana ibitekerezo nabo mu mikorere y’akazi ke, cyane ko bahuje umurimo.
Ku bijyanye n’amasomo bazigira muri iri torero, Niyibizi Boniface, umukozi w’Akarere ka Huye ushinzwe Imiyoborere myiza, avuga ko aba banyamabanga nshingwabikorwa bazaganirizwa ku mateka y’u Rwanda n’ay’itorero ndetse no kuri politiki za Leta mu rwego rw’ubukungu, ubutabera, umutekano n’imibereho myiza. Ngo bazavayo bamaze no guhiga ibijyanye n’imikorere yabo nk’intore.
Sahundwa Pascal, Umunyamabanga nshingwabikorwa w’Umurenge wa Ngoma ho mu Karere ka Huye, yabanje kuvugana n’abo mu Karere ka Huye ku bijyanye n’uko bagomba kwitwara bageze yo. Yagize ati : « Nimwitwara neza ishema rizaba iry’Akarere kanyu, kandi nimwitwara nabi na bwo muzaba mugasebeje. Muri mwese nta n’umwe utararangije amashuri yisumbuye, ariko abize bataha iwabo (batize muri internat ndlr) ntimuzavune bagenzi banyu. Ubusanzwe Huye ifatwa nk’igicumbi cy’umuco. Umuco mwiza rero uzabarange ».
Abanyamabanga nshingwabikorwa bo mu Turere twa Huye, Gisagara, Nyaruguru na Nyamagabe si bo bonyine bagiye mu itorero i Nkumba. Barahurira yo na bagenzi babo bandi bo mu Ntara y’amajyepfo.


text:
Mu gitabo cya Yona 3:5 havuga hati “Maze ab’i Nineve bemera Imana, bamamaza itegeko ryo kwiyiriza ubusa, bose bakambara ibigunira uhereye ku mukuru ukageza ku woroheje hanyuma y’abandi.”
Umuco wo kwiyiriza ubusa ugaragazwa nk’iturufu, benshi bakoresha bashaka no kwirukana abadayimoni, ijambo ry’Imana rigaragaza ko bavanwaho no gusenga no kwiyiriza ubusa.
Iki gikorwa kivugwaho mu buryo butandukanye, bamwe bagereranya no kuyoba bitewe n’uburyo cyakozwemo, abandi bagashimangira ko ari inzira ituma abantu baguma kugira ubumwe n’Imana.
Umushumba w’Itorero Bethesda Holy Church mu Rwanda, Bishop Rugamba Albert, yagaragaje ko guhora mu masengesho yo kwiyiriza ubusa mu gihe cy’iminsi myinshi ari ubujiji.
Mu bice bitandukanye by’igihugu usanga amwe mu matorero ategeka abayoboke bayo gusenga amasengesho y’iminsi myinshi batarya batananywa, mu gihe hari n’aho usanga umukirisitu ku giti cye cyangwa itsinda ry’abakirisitu biyemeza gusenga igihe kirekire biyicishije inzara.
Hari abasenga iminsi ibiri, itatu, irindwi ndetse no kugeza kuri 40 bitewe n’uburyo bayobowemo n’ubuyobozi bwabo cyangwa umuhamagaro bafite.
Mu kiganiro, IGIHE yagiranye n’abayoboke b’amadini n’amatorero atandukanye bavuga ko bajya basenga iminsi myinshi batarya batanywa kubera ibyifuzo baba bafite bashaka ko Imana ibisubiza.
Umwe yagize ati ‘‘Mu cyumweru nshobora kurya rimwe cyangwa kabiri, indi minsi yose nkayimara ndi mu masengesho kubera ko hari igihe ndangiza amasengesho yanjye y’iminsi itatu ku Itorero bagategura iminsi itatu na bo cyangwa se korali ndirimbamo na yo ikayapanga. Ni uko nyine ugasanga umuntu yiberaho ubuzima bwo gusenga gusa ntaho ahurira n’ibiryo.’’
Undi yagize ati ‘‘Hari igihe kigera ku Itorero nsengeraho bagategura amasengesho y’iminsi 40, ayo masengesho ndayasenga nayarangiza nkaruhuka iminsi mike. Nanjye ngategura ayanjye y’iminsi 20 ntarya ntanywa ndi mu bwiza bw’Imana gusa.’’
Gukora aya masengesho yo kutarya no kutanywa ni icyitegererezo kiva kuri Yesu, dore ko na we ngo yigeze kumara iminsi 40 ntacyo akoza ku munwa nk’uko biri muri Matayo 4:1-2.
Ibyo ni ubujiji no kutizera
Umushumba w’Itorero Bethesda Holy Church mu Rwanda, Bishop Rugamba Albert, yavuze ko nubwo gusenga ari ingenzi, ariko bidakwiye ko umuntu amara iminsi myinshi atarya atanywa.
Yagize ati ‘‘Ubundi gusenga si bibi ariko kuva mu masengesho y’iminsi 40 ukajya mu y’irindwi ni ubwiyahuzi; ni ikimenyetso cyo kutizera. Amasengesho nk’ayo yego yabaho bakayakora nka rimwe mu mezi atandatu cyangwa se mu mwaka. Gusenga ni ukwizera ko icyo usabye Data mu izina rya Yesu ugihawe.’’
Bishop Rugamba yakomeje avuga ko kugira ngo umuntu usenga Imana imwumve bitagombera ko yiyicisha inzara iminsi myinshi ngo kuko iyo umuntu asenga yizeye nta kabuza Imana yumva gusenga kwe ikamuha icyo yayisabye.
Yakomeje avuga ko umuntu usenga adafite kwizera n’iyo yamara iminsi 100 atarya, atanywa gusenga kwe kutagera ku Mana.


text:
Ku itariki ya 1 Nyakanga 2012 no ku ya 1 Nyakanga 2013, MICT yakiriye inshingano zo kugenzura irangiza ry’ibihano byose b’abakatiwe na TPIR na TPIY.
Abantu bahamijwe ibyaha na TPIR cyangwa TPIY ntibarangiriza ibihano byabo muri Gereza y’Umuryango w’Abibumbye Arusha cyangwa i Lahe, kuko izo gereza zitagenewe uwo murimo. Babirangiriza mu bihugu biri mu Muryango w’Abibumbye byagiranye na wo amasezerano ateganya ko abakatiwe na TPIR, TPIY cyangwa MICT bazarangiriza ibihano muri ibyo bihugu.
Iyi karita igaragaza ibihugu byashyize umukono ku masezerano yo kurangirizwamo ibihano kandi byakiriye abantu bakatiwe. Imibare itangwa yerekana abakatiwe bose barangije ibihano byabo cyangwa barimo kubirangiza.Kugena igihugu ibihano birangirizwamo
Icyemezo cy’aho uwakatiwe arangiriza igihano gishingira ku Ngingo ya 25 ya Sitati ya MICT n’Amabwiriza Ngengamikorere yerekeye kugena igihugu uwakatiwe agomba kurangirizamo igihano cy’igifungo. Kugena icyo gihugu bikorwa mu ntera enye:
Intera ya 1: Gerefiye avugana n’igihugu kimwe cyangwa byinshi kugira ngo amenye niba byemera kuzarangirizwamo ibihano.
Intera ya 2: Gerefiye ageza kuri Perezida wa MICT raporo ikubiyemo risiti y’ibihugu bishobora kurangirizwamo ibihano n’andi makuru afite akamaro.
Intera ya 3: Perezida agena igihugu kizarangirizwamo igihano, ashingiye ku makuru yahawe na Gerefiye no ku iperereza ryose rindi ashobora kubona ko ari ngombwa gukora.
Intera ya 4: Gerefiye ashyira mu bikorwa icyemezo cya Perezida.
Ibisabwa ku buryo abantu bafungwamo
Irangiza ry’ibihano byatanzwe na TPIR, TPIY cyangwa na MICT rigomba kubahiriza amabwiriza mpuzamahanga yerekeye uburyo abantu bafungwamo, amategeko akurikizwa muri icyo gihugu igihano kirangirizwamo, ariko rikagenzurwa na MICT.
Uburyo abantu bafungwamo bugomba gukurikiza amabwiriza arebana n’uburenganzira bwa muntu arimo:
- Ibisabwa by’ifatizo ku buryo abagororwa bagomba gufatwa, byemejwe na Kongere ya mbere y’Umuryango w’Abibumbye ku ikumira ry’ibyaha bikomeye n’uko ababikora bagomba gufatwa, kandi yemezwa n’Inama ishinzwe bukungu n’iby’imbonezamubano mu Cyemezo cyayo cya 663 C (XXIV) cyo ku itariki ya 31 Nyakanga 1957 no mu Cyemezo cya 2076 (LXII) cyo ku itariki ya 13 Gicurasi 1977.
- Amahame anyuranye yerekeye kurengera abantu bose bafunze mu buryo ubwo ari bwo bwose, yemejwe n’Inteko Rusange y’Umuryango w’Abibumbye mu Cyemezo cya 43/173 cyo ku itariki ya 9 Ukuboza 1988.
- Amahame y’ibanze yerekeye uko imfungwa zifatwa, yemejwe n’Inteko Rusange y’Umuryango w’Abibumbye mu Cyemezo cya 45/111 cyo ku itariki ya 14 Ukuboza 1990.
Imiryango yemewe nka Komite mpuzamahanga y’umuryango utabara imbabare wa Croix Rouge na Komite y’u Burayi igamije gukumira ibikorwa by’urugaraguro n’ibikorwa cyangwa ibihano birenze kamere muntu cyangwa bitesha umuntu agaciro, igenzura uburyo abantu bafunzwemo kugira ngo ikore ku buryo ibisabwa mu rwego mpuzamahanga byubahirizwa.
Imbabazi, kugabanyirizwa igihano cyangwa kurekurwa mbere y’igihe
Ingingo ya 26 ya Sitati ya MICT yemerera abakatiwe na TPIR, TPIY cyangwa MICT gusaba kubabarirwa, kugabanyirizwa ibihano cyangwa kurekurwa mbere yo kurangiza ibihano.
Icyemezo cyo kwemera cyangwa gutera utwatsi ibikubiye mu Cyifuzo nk’icyo gifatwa na Perezida wa MICT, kandi uretse Ingingo ya 26, ashingira no ku:
- Nngingo ya 151 y’Amategeko Agenga Imiburanishirize n’itangwa ry’ibimenyetso ya MICT, na
- Mahame ngengamikorere ku itangwa ry’ibyifuzo bisaba kubabarirwa, kugabanyirizwa igihano no kurekurwa mbere y’igihe ku bantu bakatiwe na TPIR, TPIY cyangwa MICT.
Nk’uko bivugwa mu Mabwiriza ngengamikorere, icyifuzo gishobora gutangwa mu buryo bubiri: gutangwa n’igihugu igihano kirangirizwamo cyangwa gutangwa n’uwakatiwe ubwe. Nk’urugero, reba Icyemezo cya mbere cya Perezida wa MICT cyo kurekura umugororwa mbere y’igihe cyafashwe mu rubanza rwa Paul Bisengimana, cyo ku itariki ya 11 Ukuboza 2012.
Ibihugu byakoranye amasezerano na TPIR ariko bitarakira abagororwa kugeza ubu ni ibi: u Bufaransa, u Rwanda, Senegali, Swaziland.
Ibihugu byakoranye amasezerano na TPIY ariko bitarakira abagororwa kugeza ubu ni ibi: Albanie, Pologne, Slovakia, Ukraine.


text:
Buri gahugu n’umuco wako, mu gihugu cya Namibia hari ubwoko bw’abantu bitwa Ovahimba cyangwa Ovazimba batuye mu gace kitwa Kunene n’ahitwa Omusati mu Majyaruguru y’igihugu, bafite umuco wabo bakunda kandi bemera ku buryo mu gihe basuwe n’umushyitsi bamwakiriza igitsina bamuha kurarana n’umugore wo mu rugo yasuye.
Abagore bo muri ubu bwoko nibo bakora imirimo yose ijyanye no kwita ku matungo (kuragira) no kwita ku rubyaro. Abagabo umurimo wabo w’ ingenzi ni uguhiga, akenshi bajya guhiga bagatinda kugaruka mu rugo. Aba bose hamwe barenga ibihumbi 50.
Ubukire bwabo bureberwa ku mubare w’inka utunze. Umukobwa w’ Umuhimba arongorwa akigera mu bwagavu kandi Ise niwe umuhitiramo umugabo ugomba kumurongora.
Aba bantu uruhu rwabo rufite ibara ry’umutuku kuko bisiga umutsima wa ‘otjize’ ukorwa mu mpeke z’igiti kitwa beurre, zivangwa na omuzumba na ocre. Guhindura uruhu kuri ubu buryo ngo bibarinda kurumwa n’udukoko no kwicwa n’izuba.
Mu myizerere yabo, ibara ry’umutuku risobanura ‘ubutaka n’amaraso’. Abagore bo muri ubu bwoko bateka amavuta y’inka umwuka wayo bakayakoramo umubavu.
- Mu muco w’aba bantu, umushyitsi niwe urarana n’umugore wa nyiri urugo
Bakora byinshi bitandukanye mu rwego rwo kukwereka ko bakubashye iyo uri ‘umushyitsi’. Iyo umushyitsi akomanze umugabo akora imigenzo yitwa ‘Okujepisa Omukazendu’ mu rwego rwo kumwereka ko amwishimiye.
Iyo migenzo nta yindi ni ukuguha umugore we ukamurarana. Icyo gihe umugabo arara mu kindi cyumba cyaba ntacyo akarara hanze.
Iyo migenzo ituma babana neza hagati yabo kuko ibarinda ishyari ahubwo imibanire yabo ikaba nta makemwa.
Umugore ntabwo afite uburenganzira bwo gutanga igitekerezo cyangwa gufata umwanzuro. Kubaha icyo umugabo ategetse biza ku mwanya wa mbere.
Umugore afite amahitamo yo kwemera kwiha uwo mushyitsi cyangwa kutamwiha ariko ategetswe kwemera ko barara mu buriri bumwe.
Umugore afite uburenganzira bwo kwimukira mugenzi w’umugore wabasuye akaba ariwe urarana n’umugabo we gusa Ikinyamakuru Afrikmag dukesha iyi nkuru kivuga ko bibaho gake cyane.
Agahugu umuco akandi uwako. Nta muco uruta undi gusa buri muco ugira ibyiza byawo. Abagabo cyangwa abagore mwifuza gusura Abahimba cyangwa Abazimba muri Nambia mukareba uko babakira amahitamo ni ayanyu.
Daniel MUKESHIMANA/Umubavu.com


text:
ISENGESHO RYO GUSABIRA IMPUNZI
Bavandimwe muri iki gihe cy’igisibo, twifuje kugirango dufatanirize twese hamwe gusabira n’abakuwe mu byabo n’intambara kugirango iyi Pasika nziza twitegura abo azazukira mu mitima yabo bazagire ibyishimo byiza bya PASIKA, cyane cyane tuzirikana impunzi z’abanyarwanda aho ziri hose mu mibabaro yazihindutsemo akaramata. Dutangire tugira tuti:
Dawe Mana ihoraho, twese abana bawe uratuzi, uzi kandi ko muri iyi myaka abanyarwanda babajwe bitavugwa, intambara yahitanye benshi kandi yangiza byinshi, twabaye mu kaga, duhunga iwacu dusiga byose tutazi iyo tugana, twazahajwe n’imbeho, inzara uburwayi nta kuvurwa, twabonye abacu badukomokagaho uko bishwe urwagashinyaguro. Ibyo byose Nyagasani twabyakiranye ukwihangana kwinshi ku bw’urukundo tugufitiye nkuko wabitugeneye mu migambi yawe y’iteka, ibyo byose wabidushoboje nkuko Yezu Kristu wamushoboje akemera ububabare bwe. Ibyo byose kandi twabyemeye tubishobozwa no gukurikira urugero rw’umuryango Mutagatifu w’ Inazareti wahungiye mu Misiri, hanyuma ukawugarura mu mahoro.
Dawe, icyo ushaka nigikorwe mu kwemera tuzi neza ko udushakira amahoro n’ihirwe. Tugutuye ibya tubabaje byose tukwingingira gutabara igihugu cyacu u Rwanda. Utugirire impuhwe, utubabarire ku bw’ukwemera gucye tugira rimwe no kutakwizera bihagije, babarira kandi ibicumuro byose byakozwe muri iki gihe cyubu, haba ubwironde, inzangano, amahugu n’ibindi byose twakoze bitakunyuze. Natwe turagusabye Mana yacu ngo uduhe kubabarira abagambiriye kutubabaza no kutumaraho. Turagusabye ngo uhe ubutwari buri wese muri twe bwo kwigorora n’uwo yaba yaragiriye nabi. Tukwemereye kugwa neza kurushaho, tubana kivandimwe. Turashaka kubaho bundi bushya mu bwumvikane, mu bwubahane no mu gusaranganya ibyo udusangije ntawikubiye.
Nyagasani Mana Mubyeyi udukunda, nta wundi dutezeho amahoro uretse wowe, nta yindi soko tuzavomaho umukiro itari iyawe, mu izina rya Yezu Kristu, turagusabye ngo uduhe amahoro yawe, intambara n’inzangano bikurweho burundu, Roho Mutagatifu agorore imitima maze twese tumenye ko Data ari umwe, tubane kivandimwe nk’umuryango Mutagatifu w’inazareti twongererwe isengesho rituganzemo ibyiringiro no kutiheba, ku bw’umucunguzi uduteganirije ibyiza. Dusabiye abavandimwe bacu bapfuye bazize intambara ngo ubahe iruhuko ridashira.
TUBIFURIJE PASIKA NZIZA N’IBYISHIMO MURI NYAGASANI YEZU KRISTU.
AMEN.
Chantal NYIRANEZA
Duterimbere-media


text:
Ushobora kuba wibwira uti : « ngomba gukora cyane nkakabya kugira ngo nunguke birushijeho » nyamara hari igihe bitaba ari ngombwa ko ukabya gukora kugira ngo umusaruro uboneke. Wari uzi ko kwiha umurongo na gahunda biri mu bya mbere byongera umusaruro ? Dore amwe mu mabanga twabasomeye yo ababona umusaruro bifuza bakoresha : 1. Kumenya gufata akaruhuko Ngo akaruhuko ni umwanya w’ingenzi cyane cyane iyo hari ikintu gikomeye urimo gukoraho. Ngo icyo wakora cyose muri ako karuhuko, ariko ukitandukanya n’ibyo wari urimo mu kazi akanya gato. Wajya kunywa agakawa cyangwa ka cyayi, wagamagara inshuti zawe kuri telephone, watembereho gato, … icy’ingenzi ni uko uba witandukanije n’ibyo wari urimo agahe gato, kugira ngo uze kubigarukamo ubwonko bwongeye kwisuganya 2. Gufata ifunguro ryiza Si byiza kureka gufata ifunguro rya saa sita niba ushaka gutanga umusaruro mwiza ku kazi kawe. Uretse kuba byaguca intege, imbaraga usaba umubiri wawe mu kazi ntuba uworohereza kuzigaruza. Ikindi kandi, ngo binatuma ubasha kuganira na bagenzi bawe mukorana mukungurana ibitekerezo, ukaba wanabona umuti w’ibyari byakunaniye mu kazi. Gusa na none ngo uzirinde gufata ku kayoga uri busubire mu kazi, mu rwego rwo kugumana ibitekerezo biri ku murongo. 3. Kumenya iby’ingenzi ukabiha agaciro mbere y’ibindi. Ibi bifasha kumenya ibyo wakora uyu munsi ndetse n’ibyo wakwimurira ejo cyangwa ejo bundi, kugira ngo hatagira ibipfa kandi ntako utagize, wakoze ukarara mu biro. Ni byiza ko buri munsi ukora liste y’ibyihutirwa uheraho ukigera ku kazi, kugeza nimugoroba. 4. Kumenya gukoresha ikoranabuhanga rigezweho Ku kazi kawe baguhaye ibikoresho by’ikoranabuhanga by’ingenzi ukeneye (telephone, computer, internet, blackberry, Iphone, …). Nyamuneka ntibizakuganze mu kazi ukora ngo aho kugusha mu kazi biguteshe umwanya, usange wibereye kuri telepohone wiganirira n’inshuti, chat, facebook, …Uzazirikane ko impamvu baguhaye ibyo ufite ariko ukugira ngo bigufashe kurangiza akazi ushinzwe mu gihe gito gishoboka. Hari n’igihe ushobora gusanga hari za emails zitihutirwa guhita usubiza ubu, ukazazisubiza ejo … 5. Kumenya kwiyegereza abantu uziho ubuhanga bagufasha mu kazi Ibi ni ingenzi kuko ngo « igihanga kimwe cyifasha gusara ». Ntabwo wamenya byose. Igihe ufite abo ugisha inama n’abo ushobora kwitabaza igihe ubona bikugoye birafasha mu kazi. 6. Kumenya kuvuga « oya » Hari abo bigora, cyane cyane nk’abakora mu bucuruzi aho umukiriya aba ari umwami. Nyamara burya igihe ubona icyo usabwa kidashoboka cyangwa cyagira ingaruka mbi ku kigo ukorera, ntugatinye guhakana. Uzirinde guhakana kugira ngo uhakane gusa, uzabikore ari uko hari impamvu ifatika, kandi ubikore mu kinyabupfura. Ni uburyo na none bwo kwirinda guta igihe. Ushobora kwemera ikintu ubona neza ko kitazashoboka, nyuma kikananirana. Icyo gihe, uba utaye umwanya wawe, uw’ikigo, ndetse n’uw’ukorerwa icyo gikorwa (beneficiary).
Ushobora kuba wibwira uti : « ngomba gukora cyane nkakabya kugira ngo nunguke birushijeho » nyamara hari igihe bitaba ari ngombwa ko ukabya gukora kugira ngo umusaruro uboneke. Wari uzi ko kwiha umurongo na gahunda biri mu bya mbere byongera umusaruro ? Dore amwe mu mabanga twabasomeye yo ababona umusaruro bifuza bakoresha :
1. Kumenya gufata akaruhuko
Ngo akaruhuko ni umwanya w’ingenzi cyane cyane iyo hari ikintu gikomeye urimo gukoraho. Ngo icyo wakora cyose muri ako karuhuko, ariko ukitandukanya n’ibyo wari urimo mu kazi akanya gato. Wajya kunywa agakawa cyangwa ka cyayi, wagamagara inshuti zawe kuri telephone, watembereho gato, … icy’ingenzi ni uko uba witandukanije n’ibyo wari urimo agahe gato, kugira ngo uze kubigarukamo ubwonko bwongeye kwisuganya
2. Gufata ifunguro ryiza
Si byiza kureka gufata ifunguro rya saa sita niba ushaka gutanga umusaruro mwiza ku kazi kawe. Uretse kuba byaguca intege, imbaraga usaba umubiri wawe mu kazi ntuba uworohereza kuzigaruza. Ikindi kandi, ngo binatuma ubasha kuganira na bagenzi bawe mukorana mukungurana ibitekerezo, ukaba wanabona umuti w’ibyari byakunaniye mu kazi. Gusa na none ngo uzirinde gufata ku kayoga uri busubire mu kazi, mu rwego rwo kugumana ibitekerezo biri ku murongo.
3. Kumenya iby’ingenzi ukabiha agaciro mbere y’ibindi.
Ibi bifasha kumenya ibyo wakora uyu munsi ndetse n’ibyo wakwimurira ejo cyangwa ejo bundi, kugira ngo hatagira ibipfa kandi ntako utagize, wakoze ukarara mu biro. Ni byiza ko buri munsi ukora liste y’ibyihutirwa uheraho ukigera ku kazi, kugeza nimugoroba.
4. Kumenya gukoresha ikoranabuhanga rigezweho
Ku kazi kawe baguhaye ibikoresho by’ikoranabuhanga by’ingenzi ukeneye (telephone, computer, internet, blackberry, Iphone, …). Nyamuneka ntibizakuganze mu kazi ukora ngo aho kugusha mu kazi biguteshe umwanya, usange wibereye kuri telepohone wiganirira n’inshuti, chat, facebook, …Uzazirikane ko impamvu baguhaye ibyo ufite ariko ukugira ngo bigufashe kurangiza akazi ushinzwe mu gihe gito gishoboka. Hari n’igihe ushobora gusanga hari za emails zitihutirwa guhita usubiza ubu, ukazazisubiza ejo …
5. Kumenya kwiyegereza abantu uziho ubuhanga bagufasha mu kazi
Ibi ni ingenzi kuko ngo « igihanga kimwe cyifasha gusara ». Ntabwo wamenya byose. Igihe ufite abo ugisha inama n’abo ushobora kwitabaza igihe ubona bikugoye birafasha mu kazi.
6. Kumenya kuvuga « oya »
Hari abo bigora, cyane cyane nk’abakora mu bucuruzi aho umukiriya aba ari umwami. Nyamara burya igihe ubona icyo usabwa kidashoboka cyangwa cyagira ingaruka mbi ku kigo ukorera, ntugatinye guhakana. Uzirinde guhakana kugira ngo uhakane gusa, uzabikore ari uko hari impamvu ifatika, kandi ubikore mu kinyabupfura. Ni uburyo na none bwo kwirinda guta igihe. Ushobora kwemera ikintu ubona neza ko kitazashoboka, nyuma kikananirana. Icyo gihe, uba utaye umwanya wawe, uw’ikigo, ndetse n’uw’ukorerwa icyo gikorwa (beneficiary).


text:
Iposita yinjiriza Leta asaga miliyari 1.3RWf
Ubuyobozi bw’iposita y’u Rwanda butangaza ko nubwo haje ikoranabuhanga hari abantu batandukanye bagikoresha iposita cyane cyane abohereza ubutumwa bupfunyitse.
Byatangajwe n’Umuyobozi mukuru wayo, Célestin Kayitare, mu kiganiro yagiranye n’abanyamakuru ku itariki ya 09 Ukwakira 2017.
Kayitare avuga ko ubu iposita yinjiriza Leta asaga miliyari 1.3RWf ku mwaka, ikabikesha ubutumwa bunyuranye yohereza hirya no hino mu gihugu yifashishije ibindi bigo bikora ubwikorezi.
Ubuyobozi buvuga ko uyu musaruro uziyongera mu gihe kiri imbere kuko ngo hari imishinga bagiye gufatanya n’ibindi bigo byazobereye mu bucuruzi bwifashisha ikoranabuhanga.
Kayitare avuga ko ariko kuba inzu nyinshi zo muri Kigali zidafite ibiziranga bibangamira imikorere yayo kuko hari aho itageza ubutumwa.
Agira ati “Ni ikibazo kubera imihanda myinshi n’inzu zinyuranye zitarahabwa nimero, bigatuma tutageza ubutumwa kuri ba nyirabwo ku gihe. Umukozi wacu ashobora gukurikira nimero iri ku muhanda mukuru yagera ku muto bikamuyobera akirirwa ashakisha inzu bikica akazi.”
Ikindi kibazo ngo ni uko ibijyanye n’ubutumwa bwanditse byagabanutse cyane kubera ikoranabuhanga, ariko ngo ibipfunyika (colis) byariyongereye.
Abagana iposita nabo bemeza ko bakiyikomeyeho kuko ngo ibyo bakenera koherezanya,ibyinshi ari ho babinyuza, nk’uko Abudoni Sibomana abivuga.
Agira ati “Nkanjye nkora mu bintu by’amasoko, abo dukorana twohererezanya ibitabo by’amapiganwa, nta handi binyura atari mu iposita kandi mbona ibitugezaho neza”.
Mugenzi we Habumuremyi wari uje gufata ubutumwa mu gasanduku ke, avuga ko iposita imufitiye akamaro kanini n’ubwo ikoranabuhanga ryaje.
Agira ati “Iposita ifite akamaro n’ubwo haje amajyambere mu itumanaho kuko hari ibintu byinshi bitanyuzwa kuri Facebook, whatsApp n’ibindi. Navuga nk’imitwaro cyangwa impapuro n’ibitabo bikenera gusinywa no guterwaho kashe, ibyo ni ngombwa ko bica mu iposita.”
Iposita yatangiye mu mwaka wa 1874, kwizihiza umunsi wayo ku rwego rw’isi bitangira mu 1969 naho mu Rwanda bitangira mu 1978.
Dukurikire ukanda kuri Like
Ibitekerezo ( 1 )
Mwiriwe?
ibi nibyo koko IPOSITA nubwo ikoranabuhanga ryaje ariko,ariko nabonye ntacyo ryahinduye mu Iposita
cyane ko jyewe nyikora hashize imyaka irindwi ariko mba mbona service yayo ari indacyemwa kbs
najye narinziko harikizahinduka ariko nubu ndacyayikoresha kwakira no kohereza ibintu mumahanga,nabonye harajemo nizindi service da nko gucuruza umuriro,airtime,Mobile money Mobi cash Airtime umuntu yacyenera zose.
courage IPOSITA


text:
Itegeko rya giskuti ni itegeko buri mwana winjiye mu muryango w’Abaskuti yihatira kubahiriza. Iri tegeko hamwe n’isezerano, ubuzima mu itorero n’ibikorwa hanze mu bidukikije ni amahame Baden-Powell yashyizeho.
Ni ngombwa kumenya ko ijambo itegeko mu Baskuti rifite ikindi gisobanuro gitandukanye n’itegeko ry’igihugu. Aha ngaha itegeko ni urutonde rw’inama z’ubuzima zihabwa urubyiruko. Ni we wihitiramo gukora ibishoboka byose kugira ngo akurikize izo nama amaze kubitekerezaho kandi abifashijwemo n’abatware be, n’umuryango we n’incuti ze. Igihe atubahirije iri tegeko, nta bihano azafatirwa. Gusa wenda kumutonganya bizamufasha gusubiza ubwenge ku gihe kugira ngo ubutaha azakore neza, bityo abashe gutera intambwe imbere. Buri musore afite rero ubushobozi bwo gufata iryo tegeko akarigira irye kandi akarishyira mu bikorwa uko ashoboye akurikije aho afite imbaraga n’aho yumva intege nkeya.
“Itegeko ni ryo mbaraga zacu (…); [umuskuti] ntagengwa n’imiziririzo, ahubwo ayoborwa n’inama nziza” (B-P)
Niba amahame shingiro ari amwe, itegeko rya giskuti bitandukaniye mu birigize n’amagambo bivugwamo mu muryango uyu n’uriya. Nyamara dushobora kubona igisobanuro cyayo mu mwandiko w’umwimerere wa Baden-Powell:
Hari n’ingingo ya cumi n’imwe y’Itegeko rya giskuti, ingingo itanditse kuri uru rutonde, ariyo : “Umuskuti si ikiburabwenge”. (Baden-Powell).
Byanditswe : tariki ya 22 Werurwe 2017 saa 15:21:07, ubu
, : 418
Uwabitangaje : Robert Makuta


text:
Ntibisanzwe bimenyerewe ko abanditsi b’Abanyarwanda bibanda ku nkuru zishushanyije zivuga ku mateka ya Jenoside yakorewe Abatutsi. Umunyamuziki yahisemo kunyuza inganzo ye mu ndirimbo ariko kandi ntibirangirire aho gusa, ahitamo no kwigisha abana bato amateka ya Jenoside yakorewe Abatutsi, abinyujije mu dukuru tubashimisha.
Gihana Patrick yavukiye i Goma muri Repubulika iharanira Demokarasi ya Congo ari naho yigiye kuva mu mashuri abanza kugeza muri Kaminuza. Mu kwezi k’Ukwakira 1993 yinjiye mu rugamba rwo kubohora igihugu. Yari umubyinnyi uzwi cyane mu ndirimbo za kizungu ndetse na Rumba. Ikinyarwanda ntiyakikozaga n’ubwo yaje kugikunda.
Gihana Patrick asanzwe amenyerewe mu bahanzi b’abanyamuziki, mu ndirimbo z’inyarwanda ndetse n’izo mu ndimi z’amahanga cyane cyane mu nganzo ya Reggae. Kuri ubu ubugeni bwe mu buhanzi yabunyujije mu kwigisha urubyiruko amateka ya Jenoside yakorewe Abatutsi, abinyujije mu nkuru ishushanyije yitwa “Humura mwana”.
Avuga ko nyuma yo kubohora igihugu yasanze afite impano yagira icyo ifasha mu buzima bw’abanyarwanda. Agira ati “Tugeze mu Rwanda twasanze abahanzi benshi batakiriho abandi barahunze. Nagiye hamwe n’abandi dutangira itorero ndangamuco ry’Indahemuka. Nubwo nabyinaga nabaga no muri muzika kandi sinigeze nywuhagarika.”
Ku bijyanye n’igitabo amaze kwandika igitabo kigaragara mu nkuru ishushanyije, Gihana avuga ko iyo ufite ikintu ku mutima uruhuka ari uko yakuvuyemo, ahitamo kwandika impamvu umuzi w’impamvu y’Ubumwe n’ubwiyunge.
Agira ati “Natekereje kwandika igitabo kigaragaza impamvu ituma abantu biyunga, impamvu ituma urubyiruko rumenya amateka. Urubyiruko rusobanukirwe impamvu y’amakimbirane yabaye mu banyarwanda. Nahisemo gukora inkuru ishushanyije kugira ngo abana bato bamenye inkomoko ya Jenoside yakorewe Abatutsi n’ububi bwayo.”
Iki gitabo kirimo amashusho akoresheje intoki, Gihana avuga ko yagize iki gitekerezo kugira ngo aba bakibonemo bitumen barushaho kugikunda, bityo no kugisoma byoye kubarambira. Gihana avuga ko mu minsi mike iki gitabo kizaba kiri ku isoko ku buryo abazagishaka bazakibona bitagoranye.
Gihana Patrick azwi mu ndirimbo zakunzwe cyane nka “Kiberinka” na “Reba imbere yawe”. Kiberinka yayihimbiye ku rugamba rwo kubohora igihugu, ariko yari yiganjemo igifaransa nyuma iza gutunganywa mu kinyarwanda cyiza, ariyo yaririmbiraga u Rwanda abona rusa n’akazuba ka kiberina. Na ho reba imbere yawe yayihimbye hari umuntu areba imbere ye amusaba kuza akamuhoza akamumara agahinda, amusaba kureba imbere ye.
Rene Anthere


text:
Yanditswe na Constantin TUYISHIMIRE
Bamwe mu bagize koperative z’abahinzi b’ibirayi mu murenge wa Shangasha barashinja Ndabitondeye Evangeline ushinzwe ubuhinzi muri uyu murenge kugira uruhare mu irigiswa ry’amafaranga batanze ngo batuburirwe imbuto y’ibirayi mu nzu yabugenewe (Greeen House).
Ni abahinzi bibumbiye muri Koperative eshanu z’abahinzi b’ibirayi n’ibigori hiyongeyeho abandi bahinzi ku giti cyabo 5 bavuga ko mu mwaka 2016 batanze amafaranga ibihumbi 50Frws kuri buri umwe ngo hatuburwe imbuto z’ibirayi mu nzu y’ituburiro bari bubakiwe. None ngo kugeza na n’ubu ntibabonye imbuto nyamara bazi neza ko yatubuwe nyuma ngo ikaza kurigiswa ubuyobozi bw’uyu murenge bubizi ariko ntibugire icyo bukora.
Aba baturage basaba ko basubizwa amafaranga batanze kandi inzu y’ituburiro ry’imbuto bubakiwe ikongera igakora uko bisanzwe dore ko ngo imaze amezi atanu idakora.
Ndabitondeye Evangeline ushinzwe ubuhinzi n’ibidukikije mu murenge wa Shangasha ari we goronome aba baturage bashyira mu majwi cyane ahakana ibyo aba baturage bavuga ahubwo akemeza ko aba bahinzi babonye imbuto nk’uko bari batanze amafaranga.
Ku ruhande rw’ubuyobozi bw’akarere Umuyobozi w’akarere ka Gicumbi Mudaheranwa Juvenal avuga ko iki kibazo atari akizi gusa ngo bagiye gukurikirana.
Kuba ngo aba baturage baratanze amafaranga ngo bahabwe imbuto nyamara ntibayibone ngo ni kimwe mu bikomeje guca intege amakoperative y’abahinzi b’ibirayi ku buryo hari ayatangiye gusenyuka.


text:
>> Igihe cy'Adiventi
Amasomo yo ku cyumweru, icyumweru cya 4 cy'Adiventi, A
Isomo rya mbere : Iz 7, 10-16
Isomo ryo mu gitabo cy’Umuhanuzi Izayi
Uhoraho yohereza umuhanuzi Izayi 10kubwira umwami Akhazi ati 11«Saba Uhoraho Imana yawe aguhe ikimenyetso, cyaba icyo hasi ikuzimu, cyangwa se icyo hejuru mu kirere.» 12 Akhazi arasubiza ati «Nta cyo nsabye, kandi sinshaka no kwinja Uhoraho.» 13Nuko Izayi aravuga ati «Tega amatwi rero, muryango wa Dawudi! Mbese ntibibahagije kunaniza abantu, kugira ngo mube mutangiye no kunaniza Imana yanjye ? 14Noneho rero ni Nyagasani ubwe uzabihera ikimenyetso: Dore ngaha umwari asamye inda, akazabyara umuhungu maze akazamwita Emanuweli. 15Azatungwa n’amata y’ikivuguto n’ubuki, kugira ngo azabashe kwanga ikibi, ahitemo icyiza. 16Na mbere y’uko uwo mwana azabasha kwanga ikibi agahitamo icyiza, ibihugu by’abo bami bombi utinya, bizaba bitakivugwa.»
Kuzirikana : Zab 24 (23), 1-2, 3-4ab, 5-6
ZABURI
- Inyik/ Uhoraho naze :
- ni we mwami wuje ikuzo
- Isi ni iy’Uhoraho hamwe n’ibiyirimo,
- yose ni iye hamwe n’ibiyituyeho byose.
- Ni we wayitendetse hejuru y’inyanja,
- Anayitereka hejuru y’inzuzi ubutayegayega.
- Ninde uzazamuka ku musozi w’Uhoraho,
- Maze agahagarara ahantu he hatagatifu ?
- Ni ufite ibiganza bidacumura n’umutima usukuye,
- ntararikire nabusa ibintu by’amahomvu.
- Uwo azabona umugisha w’Uhoraho,
- N’ubutungane bukomoka ku Mana umukiza we.
- Bene abo nibo bagize ubwoko bw’abamushaka,
- bagashakashaka uruhanga rwawe, Mana ya Yakobo.
Isomo rya kabiri : Rom 1, 1-7
Intangiriro y’ibaruwa Mutagatifu Pawulo Intumwa yandikiye Abanyaroma
Bavandimwe, ljyewe Pawulo umugaragu wa Yezu Kristu, ndabaramutsa. Koko natorewe kuba intumwa, nteganyirizwa kwamamaza Inkuru Nziza 2Imana yari yarateguje abahanuzi bayo mu byanditswe bitagatifu. 3Iyo Nkuru Nziza yerekeye Umwana wayo, Yezu Kristu Umwami wacu, wabayeho ku bw’umubiri ari mwene Dawudi, 4ariko izuka rye ava mu bapfuye rikagaragaza ko ari Umwana w’Imana, mu bubasha bwose ku bwa Roho Mutagatifu. 5Ni na We waduhesheje ubutumwa, bwo kuyobora mu ikuzo ry’izina rye amahanga yose ku kwemera, 6ari yo mubarirwamo namwe, abahamagawe na Yezu Kristu. 7Mwebwe rero batoni b’Imana muri i Roma, mwebwe abatagatifujwe no gutorwa n’Imana: nimugire ineza n’amahoro bituruka ku Mana Umubyeyi wacu, no kuri Nyagasani Yezu Kristu.
Ibango-ndirimbo ribanziriza Ivanjili :
Alleluya Alleluya.
- Dore umukobwa w’isugi agiye gusama inda,
- maze azabyare umuhungu,
- nuko bazamwite «Emanuweli»,
- ari byo kuvuga ngo «Imana turi kumwe&raq
Ivanjili Ntagatifu : Mt 1, 18-24
+ Amagambo yo mu Ivanjili ntagatifu uko yanditswe na Matayo
18Dore uko Yezu Kristu yavutse. Nyina Mariya yari yarasabwe na Yozefu; mu gihe batarabana aza gusama inda ku bubasha bwa Roho Mutagatifu. 19Yozefu umugabo we wari intungane kandi utashakaga kumuteza urubwa, yigira inama yo kumusezerera rwihishwa. 20Igihe yari akibizirikana, Umumalayika wa Nyagasani amubonekera mu nzozi aramubwira ati «Yozefu mwana wa Dawudi, witinya kuzana umugeni wawe Mariya, kuko yasamye ku bubasha bwa Roho Mutagatifu. 21Azabyara umwana uzamwite Yezu, kuko ari we uzakiza umuryango we ibyaha byawo.» 22Ibyo byose ariko byabereye kugira ngo huzuzwe ibyo Nyagasani yavugishije umuhanuzi ati 23«Dore Umukobwa w’isugi agiye gusama inda maze azabyare umuhungu, nuko bazamwite «Emanuweli», ari byo kuvuga ngo «Imana turi kumwe». 24Yozefu akangutse abigenza uko Umumalayika wa Nyagasani yamutegetse, nuko azana umugeni we.


text:
Akamaro k’ishu ku buzima bw’umuntu
Ishu ni ibyo kurya bagiye babeshyera ngo nta ntungamubiri rigira nyamara kandi ubundi ni kimwe mu bifitiye akamaro kanini umubiri wacu. Amashu aboneka mu mabara anyuranye harimo icyatsi, umutuku n’andi, gusa zogoraakamaro kamwe.
Muri 75g z’Ishu (ubwo ni nk’ishu ryuzuye agakombe gato) dusangamo
17Calories
1g ya poroteyine
2g isukari
1g fibre
47% za vitamini C ukeneye ku munsi
102% za vitamini K ukeneye ku munsi
8% za Manganese
6% za vitamini B9
Harimo kandi na vitamini B6, B1, Calcium na Potassium
akamaro k’ishu ku buzima bw’umuntu:
Amashu abamo ikinyabutabire cyitwa DIM (diindolylmethane) kiyaha ubushobozi bwo kuturinda ingaruka ziterwa n’imirasire mibi y’izuba (UVna IR) kimwe n’iva mu cyuma cya radiographie (X rays). Iki ikinyabutabire iyo gifatanyije n’ikindi cyitwa sulforaphane bifasha mu kurwanya cancer.
Habamo anthocyanins zifasha mu kubyimbura bityo bikaba birinda indwara z’umutima zinyuranye.
Kuba harimo vitamini C byongerera ingufu ubudahangarwa bw’umubiri. Kubura vitamini C bitera kubyimba ishinya no kuva mu menyo. Amashu ni umuti wabyo.
Kuba harimo fibre bituma afasha mu igogorwa ry’ibiryo akarinda kwituma impatwe.
Harimo sulfur ikaba igira uruhare mu kwihutisha gukira kw’ibisebe no kurinda kurwara ibisebe. Ibisebe byaba ibyo ku ruhu cyangwa mu gifu.
Ishu Rifasha mu buzima bw’amaso kuko harimo beta_carotene.
Kuba ririmo calories nkeya bituma Rifasha abifuza kunanuka.
ririmo vitamini K y’ingenzi mu gutuma amaraso akama iyo wakomeretse.
Imyunyungugu ibamo ni ingenzi ku buzima bw’amagufa.
Kuba harimo potassium bifasha mu kurwanya umuvuduko udasanzwe w’amaraso.
-Ni uruboga rwiza ku ruhu no kururinda gusaza.
-Rifasha kandi mu gusohora imyanda n’uburozi mu mubiri.
-Harimo iodine ikaba igirira akamaro ubwonko ikanafasha mu ikorwa ry’imisemburo imwe n’imwe.
Uko amashu akwiye kuribwa:
Nubwo akenshi tuyateka ariko burya si byiza kuko byangiza vitamini zibamo.
Ibyiza ni ukuyarya ari mabisi, akenshi kuri salade, mbere y’uko turya ibitetse.
Ku kuvura ibisebe mu gifu cyangwa kuva imyuna, usabwa kunywa umutobe ukozwe mu mashu. Udafite agakoresho kabugenewe wayasekura ugakamura.
Icyitonderwa:
Ku bantu bari gufata imiti y’amaraso nka Warfarin ntibyemewe kurya amashu. Ku barwayi b’umwingo nabo cyangwa bafite thyroid idakora neza nabo si byiza kurya amashu.


text:
1 2
Assalaam alaykoum,ariko umuntu yitwa Moufti w'igihugu afite imyumvire icagase kuriya?abaislam bo mu Rwanda twaragowe koko! Niko ni ukuva ryari umuntu ahatirwa kujya guhahira mu iduka adashaka? ubushize harya ngo mwajyanye 40!uburyo mutangiye amatiku hakiri kare mushobora noneho no kutazageza kuri 20! Moufti turagusabye rwose reka fitna ikomeze yiryamire,reka kuyibyutsa kuko ushobora kubihomberamo hano kuri iyi si no kumunsi w'imperuka kandi ndumva ntawe ubikwifuriza. Iyo FAHICO ikubuza kuryama yagutwaye iki,nimunoze service zanyu maze murebe ko hari utazabagana,erega amanyanga yabaranze,ndashaka kuvuga muri AMUR,niyo atuma ikizere mu baislam kiyoyoka.
asalam alaikum w w. (aliko nibikikoko? mwaretse abazi gukora bakabakorana. niba Fahuco ikora nka societe kandi igakora neza ikindi niki?Niryari?muwuhe mwaka AMUR yaba yarajyanye abantu120ntibirabaho mwikwitwaza abandi ngo babiciye isoko birababajeeee kubona Abashekh bazima baburana ngo FAHUCO itwara abahajj nubwo mwigisha igeno KADAL biragaragara ko muvuga nibyo mutazi mtoa lziki ni ALLAH akikupa Binaadamu hana kiziwizi kamwe nahubundi Kuba umuntu yacuruza igicuruzwa kimwe nicya mugenziwe mpamyako ntacyaha kirimo nimutange servise nziza abaislam bazaba yoboka AKEZA karigura nahubundi cociete zijyana abantu mubindi bihugu nti zibarika ahubwo izindi iyo zigize abakriya benshi zirangira abayislamu ahandi icyangombwa nuko bahurira mugikorwa kimwe nibamugirango ndabeshya muzabaze CHEIKH Adamu bilal utwara abayislamu mumugi wa GOMA DRC abandi babona aribisanzwe mwikwikubira mureke nurwango ntacyo bimaze pee.
Asalam Aleykm ww! Ariko tuzava mu Matiku Ryari! Ese Iyo AMUR ijyana Abaslam I Makkah ku bintu? ? Mu bindi bihugu ko haba ama company menshi atwara Abaslam I Makkah? Iyo hajemo Cash z ' umuntu si ngombwa ko ahatirwa aho ahahira. Uwo mubare mu vuga wabantu 120 nta na 1 murawugezaho. Ese niba mukorera mu gihombo mwaretse abunguka bakunguka ko Idini Ryacu umuntu uwariwe wese yemerewe gucuruza! ! Ahubwo mugabanye I biciro mutange service nziza Murebe ko mutazabona aba cliants
Byaba byiza tutabaye injiji ku kigero cyo kwemeza ibyo utazi utanahagazeho, ese muvandi waba uzi umuhadji n'umwe wavuye i Makka yuzuye amajini ngo tumufatireho urugero dufata umwanzuro ko bose ari gutyo nubwo umuntu umwe ataduha igipimo cyabamaze kujya i Makka bose ngo twemeze ko koko bavayo buzuye amajini! kuba umunyabwenge ni ukwitondera amagambo wanavuga ukaba ufite gihamya!
Abavandimwe nibareke guhangana niba bakorera imana byukuri gukora hidja nitegeko ryi mana kufite ubushobozi ariko ntibikwiyeko inyungu za bamwe zibongamira umugambi wu munyarwanda ushaka gukorera imana business yabo nive mwihangana bashake inyungu rusange bareke naba yisalamu bakore ibyo babonako bitabangamiye umugambi wabo batabangamiye nabakora bussiness yabo niba ntakindi kigamijwe nkihangana Allah aborohereze
jye islam mbona ifite amatiku menshi , ahobukera izavamo aba....., mwese nindanini, ntanuwita kubababaye , mituelle mugurira se abaslamu bakennye, makka niyo ibahangayitse gusa , umukuru wigihugu cyacu ashishikariza abantu gushora Imari ahobishoboka, kuki mutinya guhamgana kwisoko mugashaka kuriharira?
Amur turayishyigikiye,kandi tubari inyuma100/100 gusaubushize mwadushyize ahantu heza,ariho nubu mwadushyira kuko hari hafi cyane,ubusambo bwa fahiko bwajyanye abantu kure cyane cyane .....,abashekh mukomerereze aho,allah abarinde ,nimuutadukiza ibisambo byo jumuhima,rubangisa ,kayiranga bigabiro ntacyo muzaba mumazr
@ nahayo wowe uri gicucu nimba utari umuyoboke wi dini rya Islam ntanubwo warukwiye kubyivangamo, ntabwo ntizi urwwgo rwawe rwubumenyi ariko gusa uri kigoryi cyane. ntiwakogombye kuvuga gutyo ku dini rindi hano tuba dukeneye koment zubaka ntabwo ari izisenya cg sicemo amabantu amacakubiri.
Gupfusha amafaranga ubusa..mubure kurihira abana mubyara kubagore benshi amashuri ..
umva nahayo ntukabe ikigoryi uzabanze wivure ubwo bujiji bukuri mumutwe hanyuma usobanukirwe ntanurusha abakristu kugiri ibizimu no kuraguza ntanikindi nakuvugaho uretse ko uri imbwa ntacyo uzimarira mu buzima bwawe kandi uzapfa uri imbwa imana ikorohereze umenye icyo ubuislam buvuze ujye ureka kugendera mukigare ubuse uwakubaza ayo madjini wayasobanura.ujye ureka gufana ibyo utazi utazagwa mu ruzi urwita ikiziba
Nahayo ibyoza biba I Vatican. Gusa mu murwa mukuru wa Illuminate
Hijja ivuye kuri 3200$ igeze kuri 2900$ Kuki abantu banga ibintu byiza? Izava no mugutura nk'ikoko ijye mu gutura nk'abantu... FAHICO LTD yo rwa rugendo rwa BUS ruva I MADINA rujya JEDDAH rwa KM 500 yarusimbuje indege Direct iva MADINA mpaka DOHA... UMUHAJJ siwe wunguka? Acha bwana!
Niharebwe icyo amategeko agenga umuryango ateganya kandi harebwe ibyangombwa by'iyo Société koko niba yemerewe uwo murimo;ibyo bifashe kwirinda amaranga mutima ariyo ntandaro y'amacakubiri no gusenya. Abaislam dukwiye kuba umwe kdi muri byose.
Niharebwe icyo amategeko agenga umuryango ateganya kandi harebwe ibyangombwa by'iyo Société koko niba yemerewe uwo murimo;ibyo bifashe kwirinda amaranga mutima ariyo ntandaro y'amacakubiri no gusenya. Abaislam dukwiye kuba umwe kdi muri byose.
Amur turayishyigikiye,kandi tubari inyuma100/100 gusaubushize mwadushyize ahantu heza,ariho nubu mwadushyira kuko hari hafi cyane,ubusambo bwa fahiko bwajyanye abantu kure cyane cyane .....,abashekh mukomerereze aho,allah abarinde ,nimuutadukiza ibisambo byo jumuhima,rubangisa ,kayiranga bigabiro ntacyo muzaba mumazr
Hijja yarabananiye mubyumve, abasilamu niba ari umutungo wanyu, FAHICO yarinze ijya kujyana 75 namwe 40 murihe? Icya kabiri iturufu yo gushingwa ibibazo byose b'abaislam SIYO, ABAISLAM kimwe n'abandi banyarwanda ibibazo byabo bishinzwe LETA, naho mwe AMUR nkishyirahamwe mushinzwe ibyo mwemeranyijweho nk'abanyamuryango. Abaislam bahahira aho bashaka, simwe mubishinzwe, bagakura amatike y'indege aho abashaka. Musobanurire Leta neza amafaranga ari muri HIJJA muri kwirukanka inyuma, naho ibindi ni urwitwazo. FAHICO TUYIRI INYUMA TURIMO NO KWIYANDIKISHA AMACAKUBIRI, AKAVUYO, INDURU = AMUR/RMC Mwari mwumva FAHICO hari icyo yandika cg ivuga ku muntu ?
Imana niyo nkuru kandi twese icyo tureba twese ni allah
Uyu se ari mu biki ? Ni ukuvuga ko umuntu ushatse kujya i Maka ari cg atari umuyislam agomba kunyura muri AMUR (RMC) gusa ? Icyo gitugu se kije gite, urumva ari nde wacyemera !? Nimwemere competition, ndetse nimunareba nabi no muri Islam naho izazamo nk'uko umuntu abyuka agafata bible, agahindura gato mu buryo asobanura umurongo umwe gusa, agahita ashinga idini/fellowship/Center/icyumba hanyuma injiji zikajyana frw mu cya kare, ntawe uzishyizeho agahato ! Bariya barabu barimo gukora business, Kayitare rero nareke n'undi wese ushobye gukora business ayikora, siwe ufite monopole yo kujyana abantu i Maka gusa.
ubundi se singirango abavayo banavayo binjiwe n'amadjini akayabo... ntibanabizi ndetse. nta kiza cya MECCA,
Urakoze mufti wacu,tutabashima,nimudukize ibisambo bya gahutu,nkubu yanze kuduha amafaranga yumusigiti wacu wakanombe ayita aye,rwose nimudufashe
1 2


text:
Rwanda | Ngororero: Ibikorwa bishingiye ku bitekerezo by’abaturage bituma babyibona mo
Imwe mu ngamba ubuyobozi bw’akarere ka Ngororero bwafashe mu rwego rwo kwihutisha ibikorwa cyane cyane ibikubiye mu mihigo y’akarere ni ukugendera kubitekerezo by’abaturage mu guteganya ibikorwa kuko bituma babyibonamo kandi bakabigira mo uruhare rugaragara aho kubyita ibya Leta.
Ibi, umuyobozi w’akarere wungirije ushinzwe ubukungu bwana Emmanuel Mazimpaka ubu wasigariye ku buyobozi kuko Maire w’akarere ari mukiruhuko akaba yarabibwiye abanyamabanga nshingwabikorwa b’imirenge abasaba ko bagomba guhera mu baturage basobanura ibikubiye mu mihigo ari nako basaba ibitekerezo by’abaturage ku migendekere yabyo inoze.
Uko guha agaciro abaturage bikaba byaratangiye gutanga umusaruro aho ubu abaturage barimo gusiza ibibanza by’ahazubakwa inyubako zitandukanye nk’amashuli, amacumbi y’abarimu, ibiro by’utugari ndetse n’ibindi.
Abayobozi b’imirenge basanga nubwo hari ibikorwa bigaragara ko byagenewe inkunga y’amafaranga mekeya cyane ugereranyije n’ibikenewe, amahirwe bafite ari imyumvire y’abaturage babo ikomeza kuzamuka buri mwaka ari nako bagira uruhare muri ibyo bikorwa kandi babikunze.
Urugero rutangwa ni uko abaturage aribo bihitiramo umunsi bakoraho umuganda ndetse bakavuga n’icyo bazakora, ibi bigatuma ubu nta bayobozi cyangwa abashinzwe umutekano birirwa biruka mungo z’abaturage babahatira kujya mu muganda nkuko byahoze.
Bwana Mazimpaka avuga ko igikorwa gishobora kutagenda neza ari ikidashimishije abaturage gusa, ibyo bikaba bivuga ko uwagiteganyije atabagishije inama cyangwa ngo abasobanurire ibirebana nacyo mbere y’uko gitangira gukorwa kandi ngo ababikora gutyo bazajya bagaragara byabananiye. Avuga ko umuturage ariwe wibanze mugukora igenamigambi.


text:
Mu gitekerezo Uwanyuzwe Catherine yateruye agira ati “’Ingabo z’u Rwanda’, Intumwa z’Imana zasanze uruhinja rumeze nabi zirarurera”
“Intumwa z’Imana, zasanze uruhinja rumeze nabi cyane, zirahaguruka, zirurwanaho ‘zirarurera’.
Izo ntumwa byarazigoye ariko ntiziheba ntizamutererana. Zihagarika ibindi bintu byose zakoraga zihagurukira uwo mwana zashinzwe n’Imana.
Izo ntumwa, byarazigoye bitabaho, zirahatiriza zibishyiraho umutima wose.
Ntawe utumwa n’Imana ngo acike intege, kuko iyo yaguhisemo, iguhora hafi.
Izo ntumwa, zarahatirije hashize imyaka ine zibona wa mwana atangiye kuzanzamuka, atangiye guhagarara gato abantu benshi bazirebaga, barazinengaga cyane bati ‘bariya bo ntaho bazigeza.’
Nyamara zo zikavuga ziti "nta kidashoboka.”
Wa mwana zamuhaye akabando, ziramusindagiza, zimuba hafi, zirakomeza ziramurera ababireberaga barumirwa, baratangara ndetse n’abatari abaturanyi biba byabagezeho bose barahurura baza kureba uwo mwana, kuko amateka ye yari azwi na benshi.
Ubu uwo mwana yabaye umuntu utagira uko asa, ubyirutse neza mu gaciro, mu ishema no mu burere buhambaye.
Ubu afite imyaka makumyabiri n’itanu, yabaye ikirangirire, yitwa "RWANDA". Izo Ntumwa ni "Ingabo z’Igihugu" hamwe n’abazibaye hafi bose.
Kabeho Rwanda nziza, uzahore uganza, uzahore mu biganza by’Imana.


text:
Amazu Leta yabagejejeho ntibateganyaga kuzayigezaho
Abubakiwe mu mudugudu wa Kabyaza umwe muri irindwi y’icyitegererezo yubatse i Nyabihu muri 2015-2016, bashima Leta yabagejeje ku byo batari kuzigezaho.
Niyibizi Jacques umwe muri bo avuga ko ahereye kuri aya mazu agera kuri 200 yubakiwe abangirijwe n’ibiza bigaragaza ingufu Leta y’Ubumwe ikoresha mu guteza imbere umuturage.
Agira ati “Ibikorwa Leta y’ubumwe ikorera abaturage ni agahebuzo. Twe ibingibi nibwo twakabibonye. Turashimira Leta y’ubumwe kubera ibyiza nk’ibi itugezaho. Si ibi gusa, urabona uyu mudugudu ni uw’intangarugero muri Nyabihu.”
Ibi binagarukwaho na bamwe mu bandi batuye muri uyu mudugudu. Umwe mu bakecuru bawutuyemo yatangaje ko ntacyo yashinja Leta yamwubakiye.
Uyu mudugudu wubatse mu kagari ka Rurengeri muri Mukamira. Ukaba wegerejwe ibikorwa remezo birimo imihanda irimo uca mu mudugudu nyirizina n’udushamikiyeho duhuza amazu yawubatswemo.
Umuyobozi w’akarere ka Nyabihu Uwanzwenuwe Theoneste, avuga ko uyu mudugudu uri mu midugudu irindwi y’icyitegererezo yubatswe mu mwaka wa 2015-2016 hanoza imiturire.
Ati “Twarangije umwaka imidugudu yose itandatu itunganijwe kandi inatuwe ndetse uwa karindwi wari ugeze kuri 78%, kugira ngo urangire kandi unatuwe.Ku bijyanye na gahunda yo gutuza abaturage mu midugudu, ni igikorwa gikomeza.
Cyane ko biri muri gahunda ya Leta ku tugari no ku midugudu hakomeza gutungwanywa site zo guturaho.”
Nyabihu ni akarere gakunze kwibasirwa n’ibiza. Muri Werurwe-Mata-Gicurasi uyu mwaka, amazu asaga 200 yasenywe n’amazi, abantu batandatu bahasiga ubuzima, amatungo amwe arapfa na hegitari nyinshi z’imyaka zirangirika.
Kurwanya isuri no kunoza imiturire,abaturage batuzwa ahatari mu manegeka bikaba ari bimwe mu bikorwa mu kurwanya ibiza,ari nabyo bikomeje gukorwa abaturage batuzwa mu midugudu.


text:
Umuhanda wo mu masangano ya KBC wafunguwe
Ibinyabiziga bituruka mu Mujyi no ku kabindi bigana muri Convention Center na Radson Blue Hotel cyangwa se mu Rugando, bizajya binyura mu muhanda w’iburyo w’icyerekezo kimwe mu masangano (Rond Point ) ya KBC.
Byasohotse mu itangazo ryashyizwe ahagaragara n’Umujyi wa Kigali kuri uyu wa Gatandatu tariki ya 29 Ukwakira 2016, rivuga ko iki cyemezo kizatangira gushyirwa mu bikorwa kuwa Mbere tariki ya 31 Ukwakira 2016.
Iri tangazo rivuga kandi ko gusohoka mu Nyubako ya Convention center hazakomeza gukoreshwa ibyerekezo by’imihanda bisanzwe.
Iyi mihanda yari yarafunzwe mu rwego rwo kubungabunga umutekano w’abakuru b’ibihugu, ndetse n’abashyitsi bari baturutse mu bihugu by’Afurika baje kwitabira Inama ya 27 ya Afurika yunze ubumwe yabereye mu Rwanda guhera tariki ya 19 Nyakanga 2016.


text:
Nyamara ibimenyetso birerekana ko IMANA yatangiye guhana Gen Paul Kagame
Chris Kamo
Kereka utareba ngo asobanukirwe n’ibiri kubera muri Village Urugwiro naho ubundi ibintu birakomeye ukurikije ibiri kuba kuri Musoni James. Muti kuki? Niba umuntu nka Musoni James ashobora kuva mu bushorishori akagwa hasa kariya kageni nuko ibintu biba bikomeye. Kandi ibya Musoni n’ibirebire ndetse bizahitana abantu benshi cyane. Uwavuga ko byahereye kuri Jeannette Kagame, hagakurikiraho Jack Nziza none Musoni James akaba ariwe utahiwe ntabwo yaba abeshye.
Niba Musoni James ashobora kugirwa ikigarasha aka kageni noneho nimutekereze ibyo Jeannette Nyiramongi arimo gukorerwa kuri Muhazi. Ariya mafoto mumubonamo nyuma yaho tumenye ko yabyaranye na Gasana Eugene ntibikabakange kuko urebye ubu Kagame na Nyiramongi biyemeje kuduhisha ko ibyabo byarangiye kubera inyungu bombi babifitemo. Sinzi niba hari uwashidikanya ko ubu Kagame na Nyiramongi batakiryama ku gitanda kimwe. Mwaba mwibuka ingufu cyangwa inshuro nyinshi Jeannette Nyiramongi yabonekaga mu ruhame inkuru ya Gasana itarajya hanze? Noneho rero muzarebe inshuro Jeannette Nyiramongi ubu aboneka iruhande rwa Paul Kagame.
Ikindi kandi muzitegereze Kagame muri iyi minsi muzasanga ameze nk’umuntu utishimye nubwo no kwishimya bye ntabyo tuzi. Abafite ingo n’abagore muzi neza ko iyo utishimye mu rugo hari igihe bigaragara k’umuntu. Muribuka mbere yuko tumenya ko Jeannette Nyiramongi yabyaranye na Gasana Eugene muribuka uburyo abana ba Kagame birirwaga mu binyamakuru reka sinakubwira ngabo Ian na Brian barakina Basketball cyangwa Football none ubu ngubu kubaca iryera cyane cyane wa muhungu wa Gasana ni hamana!
Njye mpora nsaba imana ngo izampanire Paul Kagame kubera abanjye batagira ingano yakuye kuri iyi isi igihe kitaragera none imana isa nkaho yumvise amasengesho yanjye kuko niba hari umuntu uzapfana agahinda umutima we warabaye nk’ikara ni Paul Kagame. Nawe reba ukuntu imana ari nkuru Kagame azapfa azi ko hari umugabo witwa Gasana Eugene waryamye mu gitanda cye. None mw’abagabo mwe mufite abogore muri gusoma iyi nkuru, mwabyifatamo gute mumunye ko hari umugabo wari uziko ari inshuti waguciye inyuma.
Ongeraho rero uko wabyifatamo uramutse umenye ko umwe mu bana bawe wari uziko wabyaye atari uwawe! None se murumva ya MANA yacu itaratwumvise? None muribaza agahinda n’umujinya Paul Kagame azapfana. Yewe ibi ntaho bitaniye no gupfa uhagaze! None hiyongereyeho Musoni James. Namwe mufite inshuti musangira ndetse mukorana ubucuruzi cyangwa n’ibindi maze mutekereze uko umutima ugukomanga iyo ugiranye ikibazo n’umuntu w’inshuti magara. None se murambwira ko Kagame aryama agasinzira? Ibiri gukorerwa Musoni ntaho bitaniye nibyo Jeannette Nyiramongi yakorewe cyangwa arimo gukorerwa. Gusa njye umbabaza n’umwana wa Gasana kuko atariwe wateye inda yavutsemo kandi sinawe watanze ku matunda y’abandi.
Njye iyo nkoze isesengura nsanga Musoni James atarimo kuzira amafaranga, ruswa cyangwa n’ibindi. Musoni James arazira ibintu bikomeye kandi birebana na Kagame na Nyiramongi. Abibwira ko Musoni azafungwa akajya mu nkiko muribeshya. Kandi biramutse bibaye Musoni akemera ko azira ruswa cyangwa yibye amafaranga muzamenye ko ari ikinamico cyangwa se bamuhatiye kubyemera gutyo kubera ubwoba bazaba bamuteye. Ubu ibyo bategeka Musoni kwemera byose yabyemera kuko niba ari mubibazo nukuvuga ko n’umuryango we wose uri mubibazo kandi ibyo yakwemera byose yabikora mu rwego rwo gukiza amagara y’umuryango we.
Ubu Kagame afite ikibazo gikomeye kuko kwica Musoni ubu bidashoboka, kumufunga nabyo agomba kubona impamvu, kumureka akidegebya byo sinzi niba bizashoboka. Ubu muribaza ibyo Kagame yakorera Gasana Eugene aramutse amubonye? Mwabonye ibyo yakoreye Col. Karegeya, mwabonye ibyo yashatse gukorera Gen Kayumba Nyamwasa, noneho mwibaze ibyo arimo gukorera Musoni James.
Njye nitegereje Musoni James ubwo yarimo aha Gatete urufunguzo rwa Minisiteri yayoboraga ariko nabonye ameze nk’igishushungwe. Ndetse iriya pantalo yari yambaye iragaragaza ko yataye ibiro kuburyo uwavuga ko iyicwa rubozo arimo gukorerwa rirenze ukwemera. Nawe se ntagifata telefoni, ntagisohoka uko ashaka ariko njye impuhwe nzifitiye umugore we n’abana kuko ubu bagiye kuzira ibyo batazi.
Mumenye ko ibiri kubera muri Village Urugwiro atari ibuntu byo gukinishwa ndetse njye sinabura no kuvuga ko nihagira ikintu kiba mu Rwanda gikomeye mu mezi ari imbere ntihazagire uwo bitangaza. Hari abantu bagiye gutakaza imyanya, hari abagiye gufungwa ndetse hari n’abagiye gupfa. Nimwumva ngo hari uwapfuye aguye ku madarajya nka Mucyo ntihazagire uwo bitangaza. Nimwumva ngo hari uwapfuye aguye mu mpanuka nka Dan Gapfizi ntimuzumirwe. Nihagira abaraswa bashaka gutoroka ntibizabatungure. Nihagira abapfa bapfuye urupfu rutunguranye bizabatere kwibaza byinshi. Nihagira abapfa bakavuga ko biyahuye bazabibutse ibya wa mucuruzi w’i Rwamagana. Nihagira ababurirwa irengero ntibizaba bibaye ubwa mbere naba Col Cyiza ntibarabona imirambo yabo kugeza ubu. Kagame niwe ukunda gukoresha aya magambo mu cyongereza “It’s a matter of time” utumva ikizungu arebe uwo abaza icyo bivuga nibwo uzasobanukirwa n’imikorere ya Paul Kagame. None ejo bundi Kagame ati: “Nakubikaho urusyo” ubwo se icyo Kagame akora atakivuze niki?
Nshaka kurangiza mbwira umuntu uri busome iyi nkuru ari mu Rwanda akaba akiruka inyuma ya Kagame na FPR ko igihe kigeze mukareba inyugu z’igihugu n’ibyo muzasiga cyane cyane abafite imiryango n’abana. Koma amashyi uramye Kagame ariko utange rwihiswa umuganda wo kurandura imizi ya Kagame na FPR kuko ingaruka zibyo bari gukorera u Rwanda zizagera kuri buri muntu wese yaba umukunda cyangwa umurwanya. Igiti iyo kiguye uko udashaka cyangiza byinshi ariko iyo kiguye uko ubishaka hari igihe kigwa cyonyine. Nawe rero haguruka maze dufatanye turebe uburyo twagusha icyi giti Kagame na FPR kitisasiye benshi cyangwa byinshi.


text:
Rutangarwamaboko Modeste Nzayisenga yarongoye Umuziranenge Sana Cynthia, bakoze ubukwe bwihariye bwaranze n’ibirori byuje udushya tutamenyerewe mu bukwe bw’iki gihe.
Ubukwe bwabo bwabereye mu Ntara y’Amajyepfo mu Bibungo bya Mukinga i Nyamurasa ho mu Karere ka Kamonyi ari naho uyu mupfumu avuka. Ibyo bakoze bihabanye cyane n’imigendekere y’ubukwe bwo mu Rwanda rw’ubu kuko bwari bwiganjemo imigenzo n’imihango ya Kinyarwanda mu ishusho y’uko byagendaga hambere.
Ubukwe bwa Rutangarwamaboko[usanzwe ari umupfumu uzwi akaba n’umuganga gakondo ukoresha imbaraga z’abakurambere n’ibyatsi bya cyimeza] bwaranzwe n’udushya tudasanzwe uhereye ku myambarire y’abageni, uko ibirori byagenze no ku mafunguro ndetse n’ibyo kunywa biyakirije.
Mu bazwi batashye ubu bukwe harimo Pasiteri Ezra Mpyisi wigishijemo ijambo ry’Imana nubwo bwateguwe n’umupfumu ndetse agakora imigenzo ihabanye n’ibisanzwe biranga ubukwe bwa gikirisitu.
Mu kiganiro n’Ibyishimo, Pasiteri Mpyisi yashimye ubukwe bwa Rutangarwamaboko kuko ngo bwari bwujuje ibyangobwa bikwiye kuranga ubukwe bw’Umunyarwanda wubaha akanakurikiza umuco gakondo.
Yavuze ko nta cyaha abibonamo kuba Rutangarwamaboko yarahisemo kwambika umugeni we icyatsi cyitwa ‘umwishywa’ mu cyimbo cy’impeta ikoreshwa guhera nyuma y’umwaduko w’abazungu.
Kuri Pasiteri Mpyisi kwambikana impeta cyangwa umwishywa byose ngo ni ibyo abantu bihimbiye bitewe n’umuco wa buri gihugu ndetse ngo byose ntaho bihurira n’Imana.
Impeta n’umwishywa byose si iby’Imana
Pasiteri Mpyisi asanga uko ubukwe bwakorwa kose hakurikijwe umuco w’ahantu runaka ntacyo bivuze kuko ibyo Imana itabirebaho ahubwo isaba abashakanye gukundana bisabwa umugabo n’umugore kuko ngo kwambikana impeta cyangwa umwishywa byose atari umuco w’Imana.
Ati “Kera ntitwarongoraga? Udasambanye ukarongora umugore wawe […] Buriya ni umuco w’i Rwanda, none se gushyingira kwa gikirisitu bashyingira bate? Hari ikintu cyitwa umuco hari n’icyaha, abakirisitu barongoza impeta, impeta ni ubukirisitu? Abandi na bo bahanye igihango bakoresha umwishywa; ubwo mutandukaniye he se?”
Yakomeje agira ati “Igihe Imana yashyingiraga Adamu na Eva yari ifite impeta? Yari ifite umwishywa? Yari ifite twa twenda bambara? Hari urusengero bagiyemo? Bivuze ngo umwishywa, impeta byose ni ubusa. Icyo Imana yavuze ni ukuvuga ngo uyu ni umugore wawe, uyu ni umugabo wawe kandi ibi ni byo nahavugiye.”
“Nabwirije ubutumwa ngaragaza ko impeta n’umwishywa no kujya mu rusengero atari byo Imana yavuze, byose ni ibihimbano abantu bihimbiye, gushyingira kw’Imana ni uko umenya ko uyu ari umugore wawe uyu akaba umugabo wawe mukabana amahoro ntimuryane nk’uko ab’isi baryana”.
Pasiteri mu bukwe bw’umupfumu?
Pasiteri Mpyisi avuga ko icyari kimujyane ari ukuhavugira ubutumwa bwiza akabwira abari bahari ko Yesu ari umucunguzi w’abamwera bose. Avuga ko yishimiye ko bakoresheje umuco nyarwanda ariko byanamubereye umwanya wo kubereka umuco w’Imana uwo ari wo.
Ati “Ujye muri bo ubereke ko ibyo byabo! Ni umuco w’i Rwanda, uw’Imana ni uyu nguyu, abajya mu kiliziya ni umuco w’Abayuda, iby’Imana ni ibi. Narahagiye nkora icyanjyanye.”
Mpyisi watashye ubu bukwe, mu mwaka ushize wa 2016 yanze gusezeranye Producer Clement na Knowless kuko ’uyu muhanzi yari atwite’.
Ubukwe bwa Rutangarwamaboko bwari umwihariko
Umugeni bamushyize ku bitugu bamuheka mu ngobyi bamujyana kwa Rutangarwamaboko nk’uko byagendaga hambere umuco nyarwanda ugifite umwimerere utavanzwemo iby’ikizungu nk’uko bigenda mu bukwe bw’iki gihe.
Imyambarire yabo nayo yari ishamaje kuko Umuziranenge Sana Cynthia yari yatunganyije imisatsi ye mu buryo bushushe nk’uko bogoshaga amasunzu umukobwa ugiye kurongorwa.
Ibyo bafunguye mu birori byo kwakira abashyitsi byari umwihariko, bariye amateke, ibihaza, imyumbati n’ibishyimbo byaruriwe ku nkoko[soma inkooko]. Ibyo kunywa nabyo byari byiganjemo ibyenzwe mu buryo bwa gakondo nk’ikigage, urwagwa n’umusururu udasembuye ku batanywa ibisindisha.
Abageni bakoze agashya babega umutsima wa rukacarara[umutsima w’amasaka] ukurungiye ku nkoko mu gihe abategura ubukwe mu buryo bw’igisirimu muri iyi minsi ya vision bo bifashisha umutsima wa kizungu[gateau] barangiza bakawutaka mu mabara anyuranye mu buryo bwo kuryoshya ibirori.
Rutangarwamaboko ubwo yasezeranaga imbere y’amategeko


text:
Reba Video
Igitsina
Mudaharana Aimable
Mudaharana Aimable
amudaharana@yahoo.fr
Objet: salut
bjr nitwa mupenzi mfite imyaka 28ans ndangije kaminuza ndikorera mumugi wakigali none nifuzaga umukobwa uri serieuse wumva biramutse bishobotse twakora mariage bitarenze umwaka akaba afite imyaka hagati ya 23 na 25ans abaye yararangije kaminuza kandi afite akazi byaba arakarusho my email:amudaharana@ yahoo.fr ok Imana ibidufashemo
amudaharana@yahoo.fr
Objet: salut
bjr nitwa mupenzi mfite imyaka 28ans ndangije kaminuza ndikorera mumugi wakigali none nifuzaga umukobwa uri serieuse wumva biramutse bishobotse twakora mariage bitarenze umwaka akaba afite imyaka hagati ya 23 na 25ans abaye yararangije kaminuza kandi afite akazi byaba arakarusho my email:amudaharana@ yahoo.fr ok Imana ibidufashemo
Subscrever: Enviar comentários (Atom)
Copyright © 2011 Igihozo by bangmedia | Privacy Policy | About Us


text:
Kuri iki cyumweru tariki ya 31 Nyakanga 2016, Umuryango w’abategarugori, Mothers’ Union wijihije isabukuru y’imyaka 50 umaze ukorera mu Rwanda, ukaba uri no kwizihiza imyaka 140 umaze ukorera ku Isi.
Uyu muryango watangiriye mu Bwongereza mu 1876 utangizwa na Mary Sumner, wari umugore wa George Henry Sumner, wabaye umuyobozi ukomeye mu itorero ry’Abangilikani ku Isi.
Uyu muryango wageze mu Rwanda mu 1965, ufite intego yo ku kugira umugore ishingiro ryo kubaka umuryango n’itorero rishingiye ku mahame ya gikirisito. Ubu ukorera muri Diyosezi 11 mu gihugu.
Mu muhango wabereye i Kibagabaga ku Cyicaro cya EAR, Diyoseze ya Gasabo kuri iki Cyumweru, Madamu Jeannette Kagame yagarutse kuri Bibiliya ishimangira ko “ubonye umugore mwiza aba agize umugisha ahawe n’Uwiteka”, ndetse ko “Umugore witonda umuhabwa n’Uwiteka”, avuga ko umugore ari urangwa n’ibikorwa by’ubumuntu.
Yashimiye abagize Mothers’ Union mu Rwanda, ku ruhare batahwemye kugira mu gusana u Rwanda mu myaka 22 ishize, mu bikorwa byo gutabara no kwita ku bababaye, komora ibikomere mu miryango, gushimangira ubumwe nk’ihame rikomeye ry’itorero, no guteza imbere umuryango nyarwanda.
Yagize ati: “Imyaka 50 rero mumaze si mike n’ibikorwa ni byinshi, ariko inzira iracyari ndende nkuko mwabigaragaje. Muri iyo myaka u Rwanda rwabaye mu mateka ya Jenoside no guhohotera ikiremwamuntu, ariko na none rwarongeye rubumbira hamwe Abanyarwanda, kandi batera imbere hamwe.”
Yakomeje avuga ko umuntu yakwishimira ko u Rwanda ari igihugu gitanga umurongo mwiza wo gukoreramo, ariko anatanga umukoro wo gushaka icyakorwa mu nzego zigikeneye gushyirwamo imbaraga.
Yongeyeho ati: “Muri iyi minsi ubona gutandukana kw’abashakanye bigenda bitera impungenge. Haba mu ngo zimaranye igihe, cyangwa mu ngo zishinzwe vuba. Urugo ni ijuru rito, ariko na none mwibuke ko ari n’u Rwanda ruto, kurusenya bigira ingaruka ku Rwanda rwose. Hakorwa iki kugira ngo tubone igisubizo, duhereye ku bakirisito b’Itorero ry’Abangilikani turi kumwe uyu munsi, ndetse n’Umuryango nyarwanda muri rusange?”
Yakomoje no ku rubyiruko rukomeje kwishora mu biyobyabwenge, ibisindisha n’ubusambanyi, ndetse n’ikibazo cy’Abangavu baterwa inda nyuma bagatereranwa.
Ati “Hakwiriye gushakwa uburyo twafasha urubyiruko rwacu kutishora muri ibyo byago byangiza ubuto bwabo. Ababyeyi twese haba mwebwe Mothers’ Union n’Itorero muri rusange, dukwiye kureba ukuntu dutoza ababyeyi, kumenya kuganira n’abana bakiri bato, kugira ngo bafate umurongo n’icyerekezo cy’ubuzima, amazi atararenga inkombe.”
Umuyobozi wa Mothers’ Union mu Rwanda, Josephine Mujawiyera Rwaje, akaba ari n’ umugore wa Rev. Onesphore Rwaje Archbishop w’Itorero ry’Abangilikani mu gihugu; yavuze ko bamaze gufasha imiryango itari mike kubana mu mahoro, gutoza abana ingeso nziza bahabwa uburere bushingiye ku Ijambo ry’Imana no ku ndangagaciro z’umuco nyarwanda.
Madamu Rwaje yavuze ko Mothers’ Union yigishije abagore n’urubyiruko ubukorikori n’imyuga iciriritse, itoza abagore kugira isuku, kuboneza urubyaro no kumenya kuvugira mu ruhame.
Mu bikorwa byabo mu myaka ishize kandi harimo kwita ku bari mu kaga nk’impunzi, abarwayi, abapfakazi, imfubyi n’abandi bababaye, ariko urugamba rwo guteza imbere ubusugire bw’umuryango rukaba rukomeje.
Yagize ati “Kugira ngo yuzuze izi nshingano, Mothers’ Union yiyemeje gushishikariza imiryango itarasezerana gusezerana imbere y’amategeko no mu itorero, kurwanya ihohoterwa rishingiye ku gitsina n’iryo ariryo ryose rikorerwa abana, gushishikariza ababyeyi kuri gahunda y’ijisho ry’umuturanyi no kwakira abana mu miryango kugira ngo buri mwana wese arererwe mu muryango.”
Umuyobozi wa Mothers’ Union ku Isi, Lynne Tembey, yashimye uruhare rwa Mothers’ Union mu Rwanda, avuga ko akazi bakora kagenda kera imbuto.
Umushumba w’itorero ry’abangilikani mu Rwanda, Musenyeri Onesphore Rwaje, yavuze ko Sekibi ushaka gusenya itorero cyangwa sosiyete ahera mu muryango, ariko abagize Mothers’ Union biyemeje kumuheza mu byo bakora.
Yavuze ko muri iki gihe Isi ishaka guhindura itorero aho kugira ngo abe ariryo riyihindura, asaba abakirisito kubaka umuryango ushingiye ku mugore n’umugabo kandi bakaba maso kugira ngo ugire ubusugire uko Imana ibishaka.
Umuryango Mothers’ Union mu Rwanda ugizwe n’abanyamuryango bagera ku 24,450.
Madamu Jeannette Kagame hamwe n’Umuyobozi wa Mothers’ Union ku rwego rw’Isi, Lynne Tembey (ibumoso); Minisitiri w’Uburinganire n’Iterambere ry’Umuryango , Dr. Diane Gashumba (wa gatatu uhereye ibumoso); Umuyobozi wa Mothers’ Union mu Rwanda, Josephine Rwaje (wa kabiri uturutse iburyo) na Rev. Onesphore Rwaje, Archbishop w’Itorero ry’Abangilikani mu gihugu (iburyo) mu muhango wo kwizihiza isabukuru y’Umuryango Mothers’ Union wabereye ku rusengero ry’Abangilikani i Kibagabaga mu Mujyi wa Kigali
Umushumba w’itorero ry’abangilikani mu Rwanda, Musenyeri Onesphore Rwaje
Habanje umutambagiro mu muhango wo kwizihiza isabukuru y’imyaka 50 ya Mothers’ Union


text:
“Kwibuka ni ukurwanya Jenoside n’ingengabitekerezo yayo†– Mugisha Philbert
Umuyobozi w’akarere ka Nyamagabe Mugisha Philbert aratangaza ko kwibuka ari uburyo bwo kurwanya Jenoside n’ingengabiterezo yayo.Ibi Mugisha Philbert yabitangaje kuri uyu wa mbere mu kiganiro yagiranye n’abaturage bo mu murenge wa Musebeya wo mu karere ka Nyamagabe.
Iki kiganiro cyari cyitabiriwe n’umubare munini w’abatuye mu murenge wa Musebeya kikaba cyibanze cyane ku ruhare rw’ubuyobozi mu gucengeza urwango mu baturage mu bihe bitandukanye by’amateka y’igihugu kugeza kuri Jenoside yakorewe Abatutsi mu 1994.
Muri iki kiganiro, umuyobozi w’akarere ka Nyamagabe yagize ati “Kwibuka ni ukurwanya Jenoside n’ingengabitekerezo yayo. Kutibuka nabyo ubwabyo biganisha ku ngengabitekerezo ya Jenoside.â€
Nyuma y’iki kiganiro, abaturage bo mu murenge wa Musebeya batangaje ko nta muntu ushobora kongera kubabibamo amacakubiri kuko bakuye isomo mu mateka yababayeho.Umwe muri aba baturage Sibwobugaruka Nasoni we yatanze urugero rw’abayobozi bashuka abaturage nyamara ingaruka zaza abaturage bakaba ari bo bahangana nazo abayobozi bigendeye.
Sibwobugaruka yagize ati “Abo bategetsi babonye ibintu bikomeye bamwe bafata indege abandi bafata imodoka barigendera dusigara duhangana n’ingaruka za Jenoside badushoyemo! Rwose ubu abaturage turakanuye nta muntu wakongera kudushuka ngo tujye mu macakubiriâ€.
Aba baturage bo mu murenge wa Musebeya batangaza kandi ko basigaye bitabira gahunda zo kwibuka ari benshi. Ibi bikaba bitandukanye n’imyaka yashize aho ngo bamwe muri aba baturage bahitagamo kujya kwihisha aho kugira ngo bitabire gahunda z’icyunamo.